ส่วนที่ 1 การประกอบธุรกิจ

1. นโยบายและภาพรวมการประกอบธุรกิจ

บริษัท ไทย-เยอรมัน โปรดักส์ จำกัด (มหาชน) มีชื่อเป็นภาษาอังกฤษว่า THAI-GERMAN
PRODUCTS PUBLIC COMPANY LIMITED ได้จดทะเบียนก่อตั้งขึ้นเมื่อวันที่ 12 เมษายน 2516
ภายใต้ชื่อบริษัท อุตสาหกรรมท่อสแตนเลสไทย (2516) จำกัด โดย นายประชา ลีลาประชากุล
และครอบครัว บริษัทมีทุนจดทะเบียนเริ่มแรก 12,000,000 บาท มีกำลังการผลิตเริ่มต้นเพียง 600
ตันต่อปี โดยมีวัตถุประสงค์หลักในการผลิตและจำหน่ายท่อ สแตนเลส
และเป็นผู้ผลิตท่อสแตนเลสรายแรกและรายใหญ่ของประเทศไทย เพื่อตอบสนองต่อความต้องการใช้
สแตนเลสของภาคอุตสาหกรรมในประเทศและต่างประเทศที่เพิ่มขึ้น
ทำให้บริษัทมีการขยายกำลังการผลิตท่อ สแตนเลสอย่างต่อเนื่อง
พร้อมทั้งได้ขยายการผลิตสู่สินค้าสแตนเลสประเภทใหม่ ๆ
เพื่อตอบสนองความต้องการของลูกค้าให้ครบวงจร เช่น แผ่นสแตนเลส อุปกรณ์สแตนเลส เป็นต้น
จนทำให้ ณ วันที่ 31 ธันวาคม 2558 บริษัทมีกำลังการผลิตเต็มที่ประมาณ 21,000 ตันต่อปี

1.1 วิสัยทัศน์ พันธกิจ วัตถุประสงค์ เป้าหมายของบริษัท

1.1.1 วิสัยทัศน์ (VISION)
มุ่งมั่นที่จะรักษาความเป็นเลิศในการผลิตท่อสแตนเลสที่มีคุณภาพระดับสากล
โดยยังคงรักษาความเป็นผู้นำ ทางการตลาดของท่อสแตนเลสในประเทศไทย
และก้าวเข้าสู่การจำหน่ายท่อสแตนเลสสู่ประชาคมโลก พร้อมทั้งให้ความสำคัญต่อลูกค้า ผู้ถือหุ้น คู่ค้า
พนักงานและสังคม

1.1.2 พันธกิจ (MISSION)
บริษัทกำหนดพันธกิจของบริษัทไว้ดังนี้
1. พัฒนากระบวนการผลิตเพื่อคงคุณภาพของท่อสแตนเลสระดับสากล และสร้างความพึงพอใจต่อ
การใช้ท่อสแตนเลสของลูกค้าทั้งในและต่างประเทศ
2. รักษาฐานะการเงินให้มั่นคงและมีผลการดำเนินงานที่ยั่งยืน โดยยังรักษาความสัมพันธ์ที่ดีต่อลูกค้า
ผู้ถือหุ้น พนักงาน คู่ค้าตลอดจนสังคม
3. พัฒนาตลาดและช่องทางการจัดจำหน่ายจากระดับประเทศสู่ประชาคมโลก โดยการเข้าสู่ตลาด
AEC ภูมิภาคเอเชียและภูมิภาคอื่น ๆ ตามลำดับ

1.1.3 วัตถุประสงค์และเป้าหมายของบริษัท
บริษัทยังคงเน้นการเติบโตบของยอดขายโดยมีเป้าหมายในการรักษาความเป็นผู้นำ ทั้งการผลิต
และจำหน่ายท่อสแตนเลสภายในประเทศไทย และขยายสู่ตลาดต่างประเทศมากขึ้น

2.  การเปลี่ยนแปลงและพัฒนาการที่สำคัญที่ผ่านมาดังนี้

+----------------+-----------------------------------------------------+
| วัน เดือน ปี      | รายละเอียด                                           |
+================+=====================================================+
| ปี 2537         | บริษัทได้ย้ายโรงงานจากที่ตั้งเดิมที่จังหวัดสมุทรปราการมาอยู่ที่ กม.39 |
|                | ถนนบางนา-ตราด ตำบลบางวัว อำเภอบางปะกง จังหวัดฉะเชิงเทรา |
|                | และได้รับสิทธิประโยชน์จ                                  |
|                | ากการส่งเสริมการลงทุนจากสำนักงานคณะกรรมการส่งเสริมการลงทุน |
|                | (BOI) โดยมีกำลังการผลิตท่อ                              |
|                |                                                     |
|                | สแตนเลสในปี 2537 ที่ 3,000 ตัน และมีแผนที่จะผลิตผลิตภัณฑ์      |
|                | สแตนเลสให้ครบวงจร โดยการเพิ่มผลิตภัณฑ์อื่น ๆ เช่น แผ่นสแตนเลส |
|                | แบนสแตนเลส และท่อสแตนเลสหน้าตัดสี่เหลี่ยม เป็นต้น            |
+----------------+-----------------------------------------------------+
| 18 มกราคม 2538 | หุ้นสามัญ                                              |
|                | ของบริษัทได้รับอนุญาตให้เข้าซื้อขายในตลาดหลักทรัพย์แห่งประเทศไทย |
+----------------+-----------------------------------------------------+
| มิถุนายน 2538    | ก่อสร้างโรงงานที่จังหวัดระยอง                             |
|                | โ                                                   |
|                | ดยมีวัตถุประสงค์เพื่อขยายกำลังการผลิตท่อสแตนเลสและแผ่นสแตนเลส |
|                | โดยมีเนื้อที่รวม 204-0-72.9 ไร่                           |
+----------------+-----------------------------------------------------+
| ปี 2539         | บริษัทได้รับอนุมัติจากสำนักงาน BOI                          |
|                | ให้ย้ายโรงงานจากจังหวัดฉะเชิงเทราไปจังหวัดระยอง            |
|                | พร้อมกับไ                                             |
|                | ด้รับอนุมัติการส่งเสริมการขยายการผลิตท่อและแผ่นสแตนเลสและสินค้า |
|                |                                                     |
|                | สแตนเลสอื่น ๆ ที่จังหวัดระยอง                             |
+----------------+-----------------------------------------------------+
| ปี 2539 – 2540  | บริษัทได้รับมาตรฐาน ISO 9001 Version 2008 จากสถาบัน      |
|                | RWTÜV (THE TUV CERT CERTIFICATION BODY OF           |
|                | RHEINISCHE-WESTFALISCHER TUV E.V.)                  |
|                | ซึ่งเป็นบริษัทเยอรม                                      |
|                | ันที่เป็นผู้ออกใบรับรองในกลุ่มผู้ผลิตท่อสแตนเลสในประเทศยุโรปทั้งหมด |
+----------------+-----------------------------------------------------+
| ปี 2542         | บริษัทได้นำระบบบริหารคุณภาพทั่วทั้งองค์กร (Total Quality      |
|                | Management : TQM) มาใช้ในบริษัท โดยในเดือนมิถุนายน 2542   |
|                | บริษัทได้รับการคัดเลือกให้เข้าร่วมโครงการนำร่องโรงงานตัวอย่าง   |
|                | TQM ของสมาคมส่งเสริมเทคโนโลยีไทย-ญี่ปุ่น เป็นระยะเวลา 3 ปี   |
|                | ผ่านผู้เชี่ยวชาญของญี่ปุ่นและที่ปรึกษาชาวไทย                    |
+----------------+-----------------------------------------------------+
| สิงหาคม–กันยายน  | บริษัทยื่นคำร้องขอฟื้นฟูกิจการต่อศาลล้มละลายกลาง               |
| 2542           | บริษัทได้รับคำสั่งจากศาลล้มละลายกลางให้บริษัทสามารถฟื้นฟูกิจการได้ |
|                | และศาลล้มละลายกลางได้มีคำสั่งแต่งตั้งบริษัท                   |
|                |                                                     |
|                | พี แอล วี แอนด์ แอสโซซิเอสท์ จำกัด และบริษัท สยามซิตี้ เอ็ม.บี.  |
|                | จำกัด เป็นผู้ทำแผนร่วม                                   |
+----------------+-----------------------------------------------------+
| 30 พฤศจิกายน    | ศาลล้มละลายกลางมีคำสั่งให้ยกเลิกการฟื้นฟูกิจการของบริษัท        |
| 2549           |                                                     |
+----------------+-----------------------------------------------------+
| 3 พฤษภาคม 2550 | หุ้นสามัญของบริษัทกลับเข้าซื้อ-ขายในตลาดหลักทรัพย์แห่งประเทศไทย  |
+----------------+-----------------------------------------------------+
| ปี 2552         | บริษัทประสบกับปัญหาการลดลงของราคาสแตนเลสต่อเนื่องมาเป็นปีที่ 2 |
|                | ติดต่อกัน จึงทำให้บริษัทประสบกับปัญหาขาดทุนเป็นจำนวนมาก        |
|                | ม                                                   |
|                | ีผลทำให้รายได้จากการขายลดลงจนทำให้เกิดปัญหาการขาดสภาพคล่อง |
|                | จนไม่สามารถชำระหนี้ให้แก่เจ้าหนี้ได้                         |
+----------------+-----------------------------------------------------+
| 27 พฤษภาคม     | คณะกรรมการบ                                         |
| 2553           | ริษัทมีมติอนุมัติให้บริษัทฟื้นฟูกิจการภายใต้กระบวนการของศาลล้มละลาย |
|                |                                                     |
|                | กลาง และเสนอบริษัทเป็นผู้ทำแผน                           |
+----------------+-----------------------------------------------------+
| 2 ธันวาคม 2553  | ศาลล้มละลายกล                                        |
|                | างมีคำสั่งให้บริษัทเข้าฟื้นฟูกิจการภายใต้กระบวนการของศาลล้มละลาย |
|                |                                                     |
|                | กลาง และแต่งตั้งบริษัทเป็นผู้ทำแผน                          |
+----------------+-----------------------------------------------------+
| 29 มีนาคม 2554  | แผนฟื้นฟูกิจการของบริษัทได้รับอนุมัติจากที่ประชุมเจ้าหนี้            |
+----------------+-----------------------------------------------------+
| 27 เมษายน 2554 | ศาลล้มละลายกลางให้ความเห็นชอบต่อแผนฟื้นฟูกิจการ             |
+----------------+-----------------------------------------------------+
| พฤษภาคม 2554   | บริษัทดำเนินการปรับโครงสร้างทุน                           |
+----------------+-----------------------------------------------------+
| 16 พฤศจิกายน    | ที่ประชุมเจ้าหนี้มีมติอนุมัติการแก้ไขแผนฟื้นฟูกิจการครั้งที่ 1          |
| 2554           |                                                     |
+----------------+-----------------------------------------------------+
| 26 ธันวาคม 2554 | ศาลล้มละลายกลางให้ความเห็นชอบต่อการแก้ไขแผนฟื้นฟูกิจการครั้งที่  |
|                | 1                                                   |
+----------------+-----------------------------------------------------+
| เมษายน 2555    | บริษัทได้ชำระหนี้สินแผนฟื้นฟูกิจการครบถ้วนแล้ว                  |
|                | แต่ยังไม่ได้ดำเนินการกระบวนการ                           |
|                |                                                     |
|                | ออกจากศาลล้มละลายกลาง                                |
+----------------+-----------------------------------------------------+
| 14 มีนาคม 2556  | บริษัทได้รับใบอนุญาตแสดงเครื่องหมายมาตรฐานผลิตภัณฑ์อุตสาหกรรม  |
|                | (มอก 1439-2540)                                     |
|                | สำหรับท่อสแตนเลสสำหรับเครื่องแลกเปลี่ยนความร้อน             |
+----------------+-----------------------------------------------------+
| 5 มิถุนายน 2556  | บริษัทได้รับเ                                           |
| และ            | งินเพิ่มทุนจากผู้ร่วมลงทุนรายใหม่ตามที่ระบุไว้ในแผนฟื้นฟูกิจการจำนวน |
|                | 2                                                   |
| 26 ธันวาคม 2556 |                                                     |
|                | ราย ได้รับเงินค่าเพิ่มทุนเป็นจำนวนเงิน 264 ล้านบาท            |
|                | และได้นำไปจดทะเบียนเพิ่มทุนที่                             |
|                |                                                     |
|                | กระทรวงพาณิชย์เป็นที่เรียบร้อยแล้ว                          |
+----------------+-----------------------------------------------------+
| 4 กรกฎาคม 2557 | บริษัทได้เพิ่มทุนชำระแล้วจากผู้ถือหุ้นเดิม เป็นจำนวนเงิน 269.68    |
|                | ล้านบาท และได้นำไปจดทะเบียนที่กระทรวงพาณิชย์เรียบร้อยแล้ว     |
+----------------+-----------------------------------------------------+
| 9 เมษายน 2558  | บริษัทได้เพิ่มทุนชำระแล้วจากผู้ถือหุ้นเดิม เป็นจำนวนเงิน 447.16    |
|                | ล้านบาท และได้นำไปจดทะเบียนที่กระทรวงพาณิชย์เรียบร้อยแล้ว     |
+----------------+-----------------------------------------------------+
| 5 ตุลาคม 2558   | บริษัทได้เพิ่มทุนชำระแล้วจากการแปลงสภาพจากผู้ถือใบสำคัญแสดงสิทธิ |
|                | (TGPRO-W1) เป็นจำนวนเงิน 126.10 ล้านบาท                |
|                | และได้นำไปจดทะเบียนที่กระทรวงพาณิชย์เรียบร้อยแล้ว            |
+----------------+-----------------------------------------------------+

1.3 โครงสร้างการถือหุ้นของกลุ่มบริษัท

บริษัทมีบริษัทย่อยจำนวน 2 บริษัท ได้แก่ บริษัท โฮม เดคโค่ จำกัด (เดิมชื่อบริษัท ที จี โปร
ไฮเกรด จำกัด) และบริษัท ที จี โปร เทรดดิ้ง จำกัด
โดยที่บริษัทถือหุ้นในบริษัทย่อยทั้งสองบริษัทในอัตราร้อยละ 99 บริษัท ที จี โปร เทรดดิ้ง จำกัด
ไม่ได้ดำเนินธุรกิจแต่อย่างใด

บริษัท โฮม เดคโค่ จำกัด ได้จดทะเบียนเปลี่ยนชื่อบริษัทที่กระทรวงพาณิชย์ เมื่อวันที่ 8 พฤษภาคม
2558 และเริ่มประกอบธุรกิจโดยการจำหน่ายผลิตภัณฑ์ท่อสแตนเลส โดยใช้วัตถุดิบเกรด 201
ตั้งแต่เดือนมิถุนายน 2558 เป็นต้นไป

4.  ความสัมพันธ์กับกลุ่มธุรกิจของผู้ถือหุ้นใหญ่

บริษัทไม่ได้มีการดำเนินธุรกิจที่มีความสัมพันธ์กับกลุ่มธุรกิจของผู้ถือหุ้นรายใหญ่แต่อย่างใด
ไม่ว่าจะเป็นการพึ่งพิงหรือการแข่งขันก็ตาม

2. ลักษณะการประกอบธุรกิจ

บริษัทดำเนินธุรกิจโดยการผลิตและจำหน่ายท่อสแตนเลส ภายใต้เครื่องหมายการค้า TGPRO
เพื่อใช้ในอุตสาหกรรมการผลิตทั่วไป เช่น อุตสาหกรรมน้ำตาล อาหาร ยาและเคมีภัณฑ์
โดยจะใช้ในส่วนของหม้อต้มน้ำ (BOILER), เครื่องแลกเปลี่ยนความร้อน (HEAT EXCHANGER)
และเครื่องระเหย (EVAPORATOR) และใช้

ในอุตสาหกรรมก่อสร้างในส่วนของการตบแต่งอาคารและเฟอร์นิเจอร์ นอกจากนี้ยังมีผลิตผลิตภัณฑ์อื่น
ๆ เช่น แผ่นสแตนเลส เพลาสแตนเลสและอุปกรณ์สแตนเลส เป็นต้น

บริษัทมีการจำหน่ายสินค้าทั้งในประเทศและส่งออกไปจำหน่ายยังต่างประเทศ โดยในปี 2558
สัดส่วนการจำหน่ายในประเทศและต่างประเทศเท่ากับ 78:22
การจำหน่ายในประเทศบริษัทได้ขายผ่านบริษัทผู้ค้าส่งและขายตรงไปยังกลุ่มลูกค้าอุตสาหกรรมต่าง ๆ
ได้แก่ อุตสาหกรรมน้ำตาล อุตสาหกรรมเฟอร์นิเจอร์ รวมทั้งโครงการในอุตสาหกรรมใหม่ ๆ เช่น
ปิโตรเคมี อาหาร เครื่องดื่ม เป็นต้น ในส่วนของการส่งออกไปยังต่างประเทศ บริษัท
ได้จำหน่ายผ่านตัวแทนจำหน่ายรายใหญ่ในประเทศต่าง ๆ
และจำหน่ายแก่ลูกค้าซึ่งเป็นผู้ประกอบการอุตสาหกรรมน้ำตาลและผู้รับเหมาในประเทศต่าง ๆ
โดยส่วนมากจะเป็นการจำหน่ายผ่านตัว แทนจำหน่ายรายใหญ่ในแต่ละประเทศ
โดยบริษัทได้ส่งออกสินค้าไปยังประเทศต่าง ๆ ได้แก่ อินโดนีเซีย เวียดนาม ปากีสถาน บราซิล
เป็นต้น ในปี 2558 บริษัทมีสัดส่วนการขายผ่านบริษัทผู้ค้าส่งและขายไปยังลูกค้าโดยตรงเท่ากับ
65:35

ปัจจุบันบริษัทมีโรงงานจำนวน 1 แห่ง ตั้งอยู่ที่อำเภอเมืองระยอง จังหวัดระยอง เนื้อที่รวมประมาณ
204 ไร่ มีกำลังการผลิตเต็มที่ต่อหนึ่งกะการผลิตของท่อสแตนเลส แผ่นสแตนเลส เพลาสแตนเลส
และอุปกรณ์ สแตนเลส อื่น ๆ รวมประมาณ 21,000 ตันต่อปี

โครงสร้างรายได้

โครงสร้างรายได้ตามผลิตภัณฑ์หลักของบริษัทมีรายละเอียดดังนี้ (หน่วย : ล้านบาท)

+--------------+------------+-------+----+-------+----+-------+-----+
| ผลิตภัณฑ์       | ด          | ปี     | %  | ปี     | %  | ปี     | %   |
|              | ำเนินการโดย | 2556  |    | 2557  |    | 2558  |     |
|              |            |       |    |       |    |       |     |
|              |            | รายได้ |    | รายได้ |    | รายได้ |     |
+--------------+------------+-------+----+-------+----+-------+-----+
| ร            |            |       |    |       |    |       |     |
| ายได้ในประเทศ |            |       |    |       |    |       |     |
+--------------+------------+-------+----+-------+----+-------+-----+
| ท่อสแตนเลส    | บริษัท       | 979   | 92 | 945   | 82 | 889   | 8   |
|              | และบริษัทย่อย |       |    |       | .7 |       | 0.4 |
+--------------+------------+-------+----+-------+----+-------+-----+
| แผ่นสแตนเลส   | บริษัท       | 74    | 7  | 129   | 11 | 81    | 7.3 |
|              |            |       |    |       | .3 |       |     |
+--------------+------------+-------+----+-------+----+-------+-----+
| รายไ         | บริษัท       | 5     | 0  | 8     | 0  | 3     | 0.3 |
| ด้รับจ้างการผลิต |            |       | .2 |       | .7 |       |     |
+--------------+------------+-------+----+-------+----+-------+-----+
| อื่น ๆ         | บริษัท       | 9     | 0  | 61    | 5  | 133   | 1   |
|              |            |       | .8 |       | .3 |       | 2.0 |
+--------------+------------+-------+----+-------+----+-------+-----+
|              |            | 1,067 | 1  | 1,143 | 1  | 1,106 | 100 |
|              |            |       | 00 |       | 00 |       |     |
+--------------+------------+-------+----+-------+----+-------+-----+
| รา           |            |       |    |       |    |       |     |
| ยได้ต่างประเทศ |            |       |    |       |    |       |     |
+--------------+------------+-------+----+-------+----+-------+-----+
| ท่อสแตนเลส    | บริษัท       | 167   | 1  | 301   | 1  | 310   | 100 |
|              | และบริษัทย่อย |       | 00 |       | 00 |       |     |
+--------------+------------+-------+----+-------+----+-------+-----+
| แผ่นสแตนเลส   | บริษัท       | -     | -  | -     | -  | -     | -   |
+--------------+------------+-------+----+-------+----+-------+-----+
| รายไ         | บริษัท       | -     | -  | -     | -  | -     | -   |
| ด้รับจ้างการผลิต |            |       |    |       |    |       |     |
+--------------+------------+-------+----+-------+----+-------+-----+
| อื่น ๆ         | บริษัท       | -     | -  | -     | -  | -     | -   |
+--------------+------------+-------+----+-------+----+-------+-----+
|              |            | 167   | 1  | 301   | 1  | 310   | 100 |
|              |            |       | 00 |       | 00 |       |     |
+--------------+------------+-------+----+-------+----+-------+-----+
| รวมรายได้     |            |       |    |       |    |       |     |
+--------------+------------+-------+----+-------+----+-------+-----+
| ท่อสแตนเลส    | บริษัท       | 1,146 | 93 | 1,246 | 86 | 1,199 | 8   |
|              | และบริษัทย่อย |       |    |       | .3 |       | 4.7 |
+--------------+------------+-------+----+-------+----+-------+-----+
| แผ่นสแตนเลส   | บริษัท       | 74    | 6  | 129   | 8  | 81    | 5.7 |
|              |            |       |    |       | .9 |       |     |
+--------------+------------+-------+----+-------+----+-------+-----+
| รายไ         | บริษัท       | 5     | 0  | 8     | 0  | 3     | 0.2 |
| ด้รับจ้างการผลิต |            |       | .3 |       | .6 |       |     |
+--------------+------------+-------+----+-------+----+-------+-----+
| อื่น ๆ         | บริษัท       | 9     | 0  | 61    | 4  | 133   | 9.4 |
|              |            |       | .7 |       | .2 |       |     |
+--------------+------------+-------+----+-------+----+-------+-----+
|              |            | 1,234 | 1  | 1,444 | 1  | 1,416 | 100 |
|              |            |       | 00 |       | 00 |       |     |
+--------------+------------+-------+----+-------+----+-------+-----+

อัตราเพิ่ม(ลดลง)ของมูลค่าการจำหน่าย (9) 17 (2)

หมายเหตุ 1. รายได้อื่น ๆ ประกอบด้วยรายได้จากการขายผลิตภัณฑ์ย่อยต่าง ๆ ได้แก่
ม้วนสแตนเลส

แบนสแตนเลส ฉากสแตนเลส อุปกรณ์เชื่อมต่อสแตนเลส มือจับประตูสแตนเลส เป็นต้น

1.  ลักษณะผลิตภัณฑ์และบริการ

ลักษณะผลิตภัณฑ์และบริการของบริษัทแบ่งเป็นประเภทใหญ่ ๆ ตามโครงสร้างรายได้ดังนี้

2.1.1 ท่อสแตนเลส (STAINLESS TUBE)

บริษัทผลิตท่อเหล็กไร้สนิมหรือท่อสแตนเลสจากม้วนสแตนเลส
ซึ่งสามารถผลิตท่อได้ตามมาตรฐานในประเทศและต่างประเทศ เช่น AMERICAN SOCIETY FOR
TESTING AND MATERIALS (ASTM), JAPAN INSTITUTE FOR STANDARDIZATION (JIS),
DETUSCHES INSTITUT FUR NORMUNG (DIN) เป็นต้น

  ท่อสแตนเลสสามารถแยกตามคุณสมบัติของท่อออกเป็น 3 ประเภทหลัก คือ

1.  ท่ออุตสาหกรรมหนักทั่วไป (INDUSTRIAL TUBE) ประกอบด้วยชนิดที่เป็นท่อสแตนเลส

ธรรมดาและท่อกึ่งลบตะเข็บ (SEMI-SEAMLESS TUBE)
เป็นท่อสแตนเลสผิวด้านที่เน้นความคงทนแข็งแรงนิยมนำไปใช้ในส่วนของหม้อต้มน้ำ (BOILER)
เครื่องแลกเปลี่ยนความร้อน (HEAT EXCHANGER) และเครื่องระเหย (EVAPORATOR)
โรงงานอุตสาหกรรมที่นิยมนำไปใช้ ได้แก่
อุตสาหกรรมผลิตน้ำตาลซึ่งมักจะใช้ท่อกึ่งลบตะเข็บเป็นส่วนใหญ่ อุตสาหกรรมเคมี
อุตสาหกรรมผลิตเยื่อกระดาษและอุตสาหกรรมอื่น ๆ

2. ท่ออุตสาหกรรมอาหาร (SANITARY TUBE) คือ ท่อกึ่งลบตะเข็บภายใน (SEMI-SEAMLESS
TUBE)
ที่มีผิวภายในเรียบเพื่อไม่ให้สารที่ผ่านมาติดอยู่ภายในท่อและทนต่อการกัดกร่อนของกรดและด่าง
จึงเป็นท่อที่ใช้ในขั้นตอนการผลิตเครื่องดื่มและอาหารนิยมนำไปใช้ในอุตสาหกรรมน้ำดื่ม เช่น
โคคาโคลา เป๊ปซี่ อุตสาห กรรมเกี่ยวกับนม เช่น โรงงานผลิตนมสดบรรจุขวดและนมข้น
อุตสาหกรรมผลิตเครื่องกระป๋อง เช่น โรงงานปลากระป๋องและผลไม้กระป๋อง
อุตสาหกรรมผลิตเครื่องกรองน้ำ เป็นต้น

3. ท่อเฟอร์นิเจอร์หรือท่อขัดเงา (ORNAMENTAL TUBE)
เป็นท่อสแตนเลสที่ใช้ในอุตสาหกรรมก่อสร้างที่ผ่านการขัดเงา เพื่อให้เกิดความสวยงาม
ซึ่งจะนำมาตบแต่งอาคาร เช่น ประกอบเป็นราวบันได มือจับประตู ราวกันตก ระเบียงอาคาร
ประตูหน้าบ้าน รั้วบ้าน และประกอบเป็นเฟอร์นิเจอร์ เช่น เก้าอี้ โต๊ะ โต๊ะในห้องครัว ชั้นวางของ
ราวพักผ้าและอุปกรณ์ใช้ในห้องน้ำ เป็นต้น

2.1.2 แผ่นสแตนเลส

แผ่นสแตนเลสที่บริษัทผลิตสามารถแยกออกเป็น 2 ประเภทหลัก คือ

1.  แผ่นสแตนเลสทั่วไป เกิดจากการนำม้วนสแตนเลส (SHEET IN COIL) มาดัดตรงให้เรียบ
    แล้ว

ตัดตามความยาวที่ต้องการใช้ในโรงงานอุตสาหกรรมทั่วไป ในส่วนของหม้อต้มน้ำ (BOILER)
เครื่องแลกเปลี่ยนความร้อน (HEAT EXCHANGER) และเครื่องระเหย (EVAPORATOR)
โรงงานอุตสาหกรรมที่นิยมนำไปใช้ ได้แก่ โรงงานผลิตตู้เย็น โรงงานผลิตบานพับประตู
โรงงานผลิตโต๊ะ ตู้ เตา โรงงานผลิตตามใบสั่งหรือ

ออกแบบเฉพาะงานโรงงานประกอบรถยนต์

2.  แผ่นสแตนเลสตบแต่งอาคาร คือ แผ่นสแตนเลสซึ่งผ่านขั้นตอนการผลิตเพื่อให้เกิดความสวย

งามเหมาะสมกับการนำไปตบแต่งอาคารและลิฟท์ บริษัทสามารถผลิตแผ่นสแตเลสประเภทนี้ได้ 2
ลักษณะดังนี้

1.  แผ่นสแตนเลสขัดเงาแบบกระจก (แผ่น MIRROR) คือ แผ่นสแตนเลสที่นำมาขัดจนมี

ความเงางามเทียบเท่ากระจกเงา ผลิตภัณฑ์ที่ได้จะนำมาใช้ตบแต่งอาคารและใช้ทดแทนกระจกเงา

2.  แผ่นสแตนเลสขัดเงาลายเส้นผม คือ แผ่นสแตนเลสที่นำมาขัดให้มีลายเส้นเป็นทางตรง

เพื่อความสวยงามในการตบแต่งตามความต้องการ

3.  เพลาสแตนเลส คือ อุปกรณ์สแตนเลสที่ได้มาจากการนำแท่งหรือเส้นสแตนเลส ลักษณะกลมตัน

(WIRE ROD) มาผ่านเครื่องรีดให้ได้ขนาดเล็กลงตามความต้องการ แล้วตัดเป็นท่อน
นิยมนำมาใช้ในโรงงานผลิต

บานพับประตู ที่คล้องกุญแจ โรงงานผลิตตะแกรงสแตนเลส ตู้เย็นสแตนเลส
ใช้ประกอบโครงของใบตีน้ำนากุ้ง

ทำห่วงเกี่ยวอวนและแห เป็นต้น

2.1.4 การรับจ้างการผลิต

เนื่องจากข้อจำกัดของเงินทุนหมุนเวียน ทำให้บริษัทไม่สามารถผลิตสินค้าเพื่อจำหน่ายด้วย
บริษัทเองได้ทั้งหมด ดังนั้นจึงทำให้มีกำลังการผลิตเหลืออยู่
บริษัทจึงนำเสนอบริการรับจ้างการผลิตท่อสแตนเลสและแผ่นสแตนเลสแก่ลูกค้าทั่ว ๆ ไป

2.1.5 อื่น ๆ

เนื่องจากบริษัทเล็งเห็นถึงการเพิ่มขึ้นของความต้องการใช้สแตนเลส
รวมทั้งการขยายตัวของการนำสแตนเลสไปใช้ประโยชน์ในอุตสาหกรรมใหม่ ๆ
บริษัทจึงได้มีการผลิตผลิตภัณฑ์ใหม่ ๆ เช่น ท่อสแตนเลส หน้าตัดสี่เหลี่ยม ฉากสแตนเลส
แบนสแตนเลส และอุปกรณ์เชื่อมต่อต่าง ๆ เช่น ข้อต่อ ข้องอ สามทาง มือจับ ประตู
อุปกรณ์ตบแต่งรั้วอาคารต่าง ๆ เช่น หัวเสารูปแบบต่าง ๆ
สำหรับใช้ในอุตสาหกรรมก่อสร้างและตบแต่ง เป็นต้น ทั้งนี้ เพื่อเป็นการให้บริการลูกค้าได้ครบวงจร
ดังมีรายละเอียดดังนี้

แบนสแตนเลส (FLAT BAR) คือ สแตนเลสหน้าตัดสี่เหลี่ยมหน้ากว้างตั้งแต่ 10 นิ้วลงมา
ใช้ในอุตสาหกรรมเฟอร์นิเจอร์ ในส่วนของการตบแต่งราวบันได ราวกันตก นอกจากนี้
ยังใช้ในอุตสาหกรรมประมงใน

ส่วนของกาบเรือหรือราวกันตกในเรือยอร์ชหรือเรือโดยสารอีกด้วย

เหล็กฉากสแตนเลส (ANGLE BAR) คือ
ฉากสแตนเลสสามเหลี่ยมที่ใช้เป็นโครงสร้างในการผลิตอุปกรณ์ต่าง ๆ เช่น
ชั้นวางของโต๊ะและฐานวางของในอุตสาหกรรมเคมีและอุตสาหกรรมอาหาร

ท่อสแตนเลสหน้าตัดสี่เหลี่ยม คือ
ท่อสแตนเลสที่มีหน้าตัดสี่เหลี่ยมสำหรับนำไปใช้ในอุตสาหกรรมเฟอร์นิเจอร์

อุปกรณ์เชื่อมต่อสแตนเลส (FITTING) คือ อุปกรณ์สำหรับไว้ใช้ในอุตสาหกรรมสแตนเลสทั่วไป เช่น
ข้องอ สามทาง ข้อต่อ ข้อลด เป็นต้น

มือจับประตู (DOOR HANDLE) คือ ท่อสแตนเลสที่นำมาดัดเป็นรูปเพื่อใช้ประกอบกับประตูทั่วไป

2.2 การตลาดและการแข่งขัน

ด้วยความชำนาญในการผลิตและประสบการณ์ในการทำตลาดในธุรกิจนี้มา 42 ปี
ทำให้บริษัทสามารถผลิตสินค้าและกระจายสินค้าครอบคลุมตลาดสแตนเลสในประเทศและยังสามารถกระจายสินค้าไปยังตลาดต่างประเทศได้อีกด้วย

สำหรับกลุ่มลูกค้าสแตนเลสเป็นกลุ่มที่มีความหลากหลาย
ครอบคลุมฐานลูกค้าค่อนข้างกว้างเนื่องจากสแตนเลสเป็นผลิตภัณฑ์ที่สามารถนำไปใช้ได้ในหลายอุตสาหกรรม
ไม่ว่าจะเป็น อุตสาหกรรมน้ำตาล อุตสาหกรรมกระดาษ อุตสาหกรรมเคมีและปิโตรเคมี
อุตสาหกรรมน้ำมันและแก๊ส อุตสาหกรรมอาหารและเครื่องดื่ม
และยังมีอุตสาหกรรมยานยนต์และอุตสาหกรรมก่อสร้างและตกแต่งที่ถือเป็นกลุ่มใหญ่ที่มีปริมาณการใช้สแตนเลสสูง
ทั้งนี้บริษัทจะมุ่งเน้นสินค้าประเภทท่อสแตนเลสเป็นหลัก

2.2.1 นโยบายในการแข่งขันโดยสังเขป

การแข่งขันในธุรกิจสแตนเลสยังคงมีความรุนแรงมากอย่างต่อเนื่อง
โดยเฉพาะการเพิ่มขึ้นของสินค้าที่นำเข้าจากต่างประเทศ
ในอดีตการแข่งขันในอุตสาหกรรมสแตนเลสจะเป็นการแข่งขันกันระหว่างผู้ผลิตในประเทศไม่มากราย
โดยบริษัทถือเป็นผู้ผลิตที่มีกำลังการผลิตสูงสุดในบรรดาผู้ผลิตในประเทศไทยและเป็นผู้นำในตลาด

ปัจจุบันได้มีผู้นำเข้าสินค้าต่างประเทศเพิ่มขึ้นหลายรายเนื่องจากราคาต่ำกว่าแต่คุณภาพของสินค้าที่นำเข้ามาดังกล่าวมีคุณสมบัติไม่เทียบเท่ากับสินค้าที่บริษัทผลิต
การแข่งขันจึงยิ่งทวีความรุนแรงมากขึ้นจากทั้งผู้ผลิตในประเทศและผู้นำเข้าสินค้าจากต่างประเทศที่มีจำนวนมากขึ้น
แต่ด้วยประสบการณ์ในการดำเนินงานที่ยาวนานกว่า 42 ปี
และความพยายามในการพัฒนาคุณภาพของสินค้าโดยการลงทุนในเครื่องจักรที่ทันสมัย
ทำให้บริษัทยังคงรักษาส่วนแบ่งตลาดเดิมไว้ได้อย่างเหนียวแน่น
เนื่องจากผู้ใช้สินค้าพบว่าสินค้านำเข้าถึงแม้ว่าจะมีราคาต่ำกว่า
แต่เมื่อคำนึงถึงการใช้งานระยะยาวแล้วคุณภาพเป็นสิ่งสำคัญกว่า
โดยเฉพาะอย่างยิ่งในตลาดท่ออุตสาหกรรม สินค้าของบริษัทจะมีคุณภาพดีกว่าคู่แข่งขัน เช่น
ท่ออุตสาหกรรมกึ่งลบตะเข็บที่มีคุณภาพสม่ำเสมอตลอดแม้ตรงรอยเชื่อม (SEMI-SEAMLESS TUBE)
นอกจากนี้บริษัทยังสามารถผลิตท่อสแตนเลสที่ใช้ในอุตสาหกรรมอาหารประเภทนมและเครื่องดื่ม
(SANITARY TUBE) เป็นรายแรกในประเทศไทย
ดังนั้นถึงแม้ว่าสินค้านำเข้าจากต่างประเทศจะสร้างปัญหาในการแข่งขันกับบริษัทอยู่บ้างในด้านของราคาทำให้ลูกค้าบางรายเริ่มหันไปนำเข้าสินค้าจากประเทศจีนเนื่องจากมีราคาที่ต่ำกว่าถึงแม้ว่าจะมีคุณภาพที่ไม่เทียบเท่ากับของบริษัทก็ตาม
แต่ในระยะยาวแล้วบริษัทยังมั่นใจว่าด้วยคุณภาพของสินค้าจะทำให้ลูกค้ากลับมาใช้งานสินค้าของบริษัทในที่สุด

นอกจากนี้บริษัทยังสามารถคิดค้นและผลิตท่อส่งผ่านความร้อน (HEAT EXCHANGER TUBE)
ชนิดที่มีคุณสมบัติพิเศษช่วยให้การใช้งานมีประสิทธิภาพเพิ่มขึ้นและลดต้นทุนในระยะยาวได้
อีกทั้งมีคุณภาพทัดเทียมกับสินค้าในยุโรปและญี่ปุ่น เนื่องจากเป็นสินค้าที่ใช้เทคโนโลยีในการผลิตสูง
ราคาสินค้าที่ผลิตในต่างประเทศจึงมีราคาสูงกว่า
จึงทำให้ลูกค้าที่เคยสั่งซื้อสินค้าจากต่างประเทศหันมาใช้สินค้าของบริษัททดแทนการนำเข้ามากขึ้น

สำหรับตลาดต่างประเทศ
มีการแข่งขันที่รุนแรงโดยเฉพาะด้านของราคาจากสินค้าที่มาจากประเทศจีน
และเนื่องจากในหลายประเทศมีการใช้มาตรการตอบโต้การทุ่มตลาด (Anti-Dumping)
เพื่อปกป้องผู้ผลิตในประเทศจากสินค้าที่มาจากจีนและไต้หวัน ทำให้จีนและไต้หวันมีตลาดที่แคบลง
และอาจส่งผลให้เกิดการแข่งขันที่รุนแรงขึ้นในตลาดเป้าหมายของบริษัทที่ยังไม่ได้ใช้มาตรการตอบโต้การทุ่มตลาดฯดังกล่าว

สัดส่วนของท่อสแตนเลสแบบมีตะเข็บแบ่งตามประเภทการใช้งาน (Worldwide Consumption)

[]

ที่มา : Steel Market Intelligence

จากข้อมูลในแผนภาพด้านบนที่แสดงถึงสัดส่วนการใช้งานท่อสแตนเลสแบบมีตะเข็บ
พบว่ากลุ่มสินค้าท่อตกแต่งหรือท่อเฟอร์นิเจอร์มีขนาดค่อนข้างใหญ่ (ร้อยละ 29-30)
บริษัทจึงให้ความสำคัญในทางการแข่งขันเพื่อชิงส่วนแบ่งในตลาดนี้มากขึ้นโดยการขยายฐานลูกค้าให้ครอบคลุมพื้นที่มากขึ้นเนื่องจากพบว่าส่วนแบ่งตลาดสินค้ากลุ่มนี้ของบริษัทยังสามารถเติบโตได้อีกมาก
ในขณะเดียวกันบริษัทยังคงมุ่งเน้นในการรักษาส่วนแบ่งตลาดจากสินค้าท่ออุตสาหกรรมที่บริษัทฯมีฐานลูกค้าเดิมเหนียวแน่นเนื่องด้วยความไว้ใจในคุณภาพและมาตรฐานของสินค้ามายาวนาน
จากความเชี่ยวชาญและประสบการณ์อันยาวนานพร้อมทั้งมีเครื่องจักรที่ทันสมัยและคุณภาพดี
สามารถผลิตสินค้าที่มีมาตรฐานเทียบเท่าต่างประเทศ อีกทั้งยังสามารถผลิตสินค้าบางประเภท เช่น
ท่อกึ่งลบตะเข็บภายใน (SANITARY TUBE) ซึ่งยังมีคู่แข่งในประเทศน้อยราย
รวมทั้งสามารถผลิตท่อสแตนเลสได้หลายขนาดมากกว่าผู้ประกอบการรายอื่น
ทำให้เป็นการยากสำหรับคู่แข่งในการเข้ามาแย่งชิงส่วนแบ่งตลาด
ประกอบกับบริษัทเองพยายามที่จะพัฒนาผลิตภัณฑ์และบริการ
ตลอดจนขยายฐานลูกค้าไปในอุตสาหกรรมใหม่ ๆ เช่น อุตสาหกรรมปูนซีเมนต์ ปิโตรเคมี
เพื่อคงความเป็นผู้นำในอุตสาหกรรมอยู่ตลอดไปโดยบริษัทมีกลยุทธ์ในการแข่งขันดังนี้

1.  คุณภาพสินค้า

ด้วยเครื่องจักรที่ทันสมัยและเทคโนโลยีในการอบเหล็กกล้าไร้สนิมแบบ BRIGHT ANNEAL
จากเยอรมัน ทำให้บริษัทสามารถผลิตท่อสแตนเลสที่มีผิวท่อที่เรียบเสมอ ไม่มีรอยดำ
คุณภาพสม่ำเสมอทั้งท่อ ช่วยลดเวลาและต้นทุนในการผลิต
เนื่องจากสามารถอบท่อได้โดยไม่ต้องผ่านการตัดให้เป็นท่อสั้นก่อน นอกจากนี้
บริษัทยังสามารถผลิตท่อเหล็กกล้าไร้สนิมขัดเงาได้ที่ความละเอียดมากกว่าคู่แข่ง
และในปัจจุบันบริษัทยังเป็นบริษัทแรกในประเทศไทยที่สามารถผลิตท่อกึ่งลบตะเข็บภายใน
(SANITARY TUBE) ซึ่งเหมาะสำหรับใช้ในโรงงานอุตสาหกรรมอาหาร
เพื่อไม่ทำให้อาหารติดค้างภายในท่อจนทำให้เกิดแบคทีเรียที่ทำให้อาหารเน่าเสียได้ง่าย
ทำให้ได้สินค้าที่มีอายุการใช้งานที่นานกว่า ในปีที่ผ่านมาบริษัท
ยังได้มีการนำเครื่องจักรเทคโนโลยีใหม่ที่ใช้แพร่หลายในทวีปยุโรปมาใช้ในการผลิตซึ่งช่วยให้แนวตะเข็บมีความแข็งแรงมากยิ่งขึ้น

2.  ราคา

เมื่อเทียบกับสินค้าที่นำเข้าจากต่างประเทศ
สินค้าของบริษัทจะมีราคาถูกกว่าสินค้านำเข้าจากต่างประเทศ
ยกเว้นสินค้าที่นำเข้ามาจากประเทศจีนซึ่งจะมีราคาใกล้เคียงหรือถูกกว่าสินค้าจากบริษัท
แต่คุณภาพจะไม่เท่าเทียมกับสินค้าของบริษัท ทั้งนี้
เนื่องจากต้นทุนค่าแรงและค่าขนส่งที่ถูกกว่าในขณะที่คุณภาพของสินค้าของบริษัทเท่าเทียมกับสินค้าจากต่างประเทศ
ดังนั้น ลูกค้าในประเทศก็ยังยินดีที่จะจ่ายในราคาที่สูงกว่าการนำเข้าจากประเทศจีน
เพราะทราบถึงคุณภาพสินค้าของบริษัทที่เหนือกว่าในแง่ของความทนทานและประโยชน์ของการนำไปใช้
ทำให้ลูกค้าไม่ต้องเปลี่ยนหรือซ่อมบ่อย ๆ ถ้าบริษัทส่งสินค้าออก
ราคาสินค้าของบริษัทจะใกล้เคียงกับคู่แข่งขัน
โดยมีคุณภาพที่ได้มาตรฐานเทียบเท่าต่างประเทศรวมทั้งบริษัทสามารถส่งมอบสินค้าที่ตรงเวลา
เพื่อสร้างความพึงพอใจสูงสุดให้กับลูกค้า จึงทำให้บริษัทมีลูกค้าต่างประเทศเพิ่มมากขึ้นเรื่อย ๆ

3.  การส่งมอบ

บริษัทมีความได้เปรียบเหนือคู่แข่งขันในด้านการกำหนดวันส่งมอบที่รวดเร็ว
สืบเนื่องมาจากกำลังการผลิตที่มากกว่าเทคโนโลยีที่ทันสมัย สามารถผลิตสินค้าได้รวดเร็วขึ้น
อีกทั้งมีการบริการจัดส่งถึงสถานที่ในเขตกรุงเทพมหานครและปริมณฑล
ส่วนต่างจังหวัดหากมีจำนวนมาก ทางบริษัทก็ทำการจัดส่งด้วย บริษัทมีการบริการแบบทยอยส่ง
ซึ่งลูกค้าไม่ต้องแบกภาระการเก็บสินค้าเช่นเดียวกับการนำเข้าจากต่างประเทศ
ทำให้ลูกค้าสามารถสั่งซื้อเป็น QUARTER หรือเป็น JOB ได้
โดยไม่ต้องเก็บสินค้าคงคลังไว้เป็นจำนวนมาก

4.  มาตรฐานอุตสาหกรรมในประเทศไทยและต่างประเทศ

บริษัทได้รับมาตรฐานอุตสาหกรรม มอก.1439–2540 สำหรับสินค้าท่อสแตนเลสสำหรับเครื่อง
แลกเปลี่ยนความร้อนและบริษัทได้มาตรฐาน ISO9001 Version 2008 จากสถาบัน RWTUV (THE
TUV CERT CERTIFICATION BODY OF RHEINISCHE-WESTFALISCHER TUV E.V.)
ซึ่งเป็นบริษัทเยอรมันที่เป็นผู้ออกใบรับรองในกลุ่มผู้ผลิตท่อสแตนเลสในประเทศยุโรปทั้งหมด

5.  ความหลากหลายของสินค้า

เนื่องจากบริษัทสามารถผลิตและจำหน่ายสินค้าได้หลายประเภท ได้แก่ ท่อสแตนเลสประเภทต่าง ๆ
แผ่นสแตนเลสประเภทต่าง ๆ และสินค้าสแตนเลสอื่น ๆ อีกมาก
รวมถึงสามารถผลิตท่อสแตนเลสได้หลายขนาด โดยผลิตได้ตั้งแต่ขนาดเล็กไปจนถึงขนาดใหญ่ เช่น
สามารถผลิตท่อสแตนเลสได้ตั้งแต่ขนาดเส้นผ่าศูนย์กลางรวมรอบนอก (OUTSIDE DIMETER) ตั้งแต่
9.5 - 508 มม.
จึงทำให้ลูกค้าของบริษัทสามารถสั่งซื้อผลิตภัณฑ์สแตนเลสหลายประเภทและหลายขนาดได้พร้อมกันในเวลาเดียวกัน

2.2.2 นโยบายในการจำหน่ายผลิตภัณฑ์

ผลิตภัณฑ์ที่บริษัทจำหน่ายมีทั้งท่อสแตนเลสและแผ่นสแตนเลส
แต่ด้วยบริษัทมีความชำนาญและเทคโนโลยีในการผลิตท่อสแตนเลสที่มีประสบการณ์ในตลาดมากว่า 42
ปี ในปีที่ผ่านมาบริษัท
จึงเน้นการจำหน่ายผลิตภัณฑ์ที่เป็นท่อสแตนเลสเป็นหลักซึ่งให้ผลกำไรมากกว่าการขายแผ่นสแตนเลส
โดยคิดเป็นสัดส่วนประมาณร้อยละ 85 ของยอดขาย

ในส่วนของสินค้าประเภทท่อที่จำหน่ายมีอัตราการเติบโตในทุกประเภท ทั้งท่ออุตสาหกรรม
ท่อแลกเปลี่ยนความร้อน และท่อตกแต่งหรือท่อเฟอร์นิเจอร์
ที่สามารถรักษาฐานลูกค้าเดิมที่มีความสัมพันธ์อันดีต่อกันมาเป็นเวลานานไว้อย่างเหนียวแน่นประกอบกับการขยายฐานลูกค้าใหม่ที่ให้ความไว้วางใจในคุณภาพผลิตภัณฑ์ของบริษัททั้งจากตลาดในประเทศและตลาดต่างประเทศ

2.2.3 การจำหน่ายและช่องทางการจำหน่าย

สินค้าของบริษัทจะมีจำหน่ายผ่านทั้งผู้ขายส่งและจำหน่ายตรงกับผู้ใช้ทั้งในประเทศและต่างประเทศ
โดยมีสัดส่วนการจำหน่ายในประเทศและต่างประเทศเท่ากับร้อยละ 78:22 จากนโยบายของบริษัทฯ
ในการแต่งตั้งตัวแทนจำหน่าย (Authorized Dealer)
เพื่อช่วยในการกระจายสินค้าให้ครอบคลุมทุกพื้นที่ทั่วประเทศ
ผ่านเครือข่ายของผู้ค้าในแต่ละพื้นที่ซึ่งมีความเชี่ยวชาญและคุ้นเคยกับผู้ใช้สินค้าในแต่ละพื้นที่เป็นอย่างดี
ทำให้สัดส่วนในการขายผ่านผู้ค้าส่งต่อการขายตรงถึงผู้ใช้ปรับเป็นเป็นร้อยละ 49:29

เช่นเดียวกับในส่วนของตลาดต่างประเทศ บริษัทฯยังคงใช้นโยบายเพิ่มการขายผ่านผู้ค้าส่ง
และได้รับความไว้วางใจจากผู้ค้าส่งในหลายประเทศช่วยทำการกระจายสินค้าให้บริษัท

เมื่อแบ่งลูกค้าตามช่องทางการจัดจำหน่ายจะได้สัดส่วนประมาณการดังต่อไปนี้

ตลาดในประเทศ

2556 (%) 2557(%) 2558 (%)

1. ขายผ่านบริษัทผู้ขายส่ง 59 43 49

2. ขายตรงต่อลูกค้า 27 36 29

ตลาดต่างประเทศ

2556 (%) 2557 (%) 2558 (%)

1. ขายผ่านบริษัทผู้ขายส่ง 8 10 16

  2. ขายตรงต่อลูกค้า 6 11 6

  รวมทั้งสิ้น 100 100 100

2.2.4 ภาวะอุตสาหกรรม

(ก) อุตสาหกรรมเหล็ก

โครงสร้างอุตสาหกรรมเหล็กสามารถแบ่งได้เป็น 3 ขั้น คือ อุตสาหกรรมเหล็กขั้นต้น ขั้น กลาง
และขั้นปลาย โดยอุตสาหกรรมเหล็กขั้นต้นเป็นอุตสาหกรรมผลิตเหล็กถลุง (Pig Iron)
และเหล็กพรุน (Sponge Iron)
ซึ่งจัดได้ว่าเป็นกระบวนการเริ่มต้นของอุตสาหกรรมเหล็กที่มีความสำคัญอย่างมากต่อการพัฒนาอุตสาหกรรมเหล็กและอุตสาหกรรมที่ต่อเนื่องจากอุตสาหกรรมเหล็ก
สำหรับอุตสาหกรรมเหล็กขั้นกลางเป็นขั้นที่นำผลิตภัณฑ์จากการผลิต เหล็กขั้นต้นรวมถึงเศษเหล็ก
(Scrap) มาผ่านกระบวนการหลอมและปรุงน้ำเหล็กให้ได้คุณภาพที่ต้องการ
แล้วผ่านกระบวนการหล่อให้เป็นผลิตภัณฑ์กึ่งสำเร็จรูปที่มีลักษณะแตกต่างกันตามการนำไปใช้งาน
ส่วนอุตสาหกรรมเหล็กขั้นปลายนั้น มีสัดส่วนการผลิตมากที่สุดในประเทศ
โดยเป็นขั้นของการแปรรูปผลิตภัณฑ์กึ่งสำเร็จรูปด้วยกระบวนการต่าง ๆ ได้แก่ การรีดร้อน
การรีดเย็น การชุบเคลือบผิว การผลิตท่อเหล็ก การตีขึ้นรูป ผลิตภัณฑ์ที่ได้จากการผลิตในขั้นนี้ ได้แก่
เหล็กเส้น เหล็กลวด เหล็กแผ่นรีดร้อน เหล็กแผ่นรีดเย็น เหล็กแผ่นเคลือบ ซึ่งรวมถึงเหล็กไร้สนิม
หรือที่รู้จักกันดีในนามของผลิตภัณฑ์เหล็กกล้าไร้สนิมหรือสเตนเลส

(ข) อุตสาหกรรมสแตนเลส

ผลิตภัณฑ์สแตนเลสนั้นเริ่มเป็นที่รู้จักและได้รับความนิยมอย่างแพร่หลาย
ในฐานะที่เป็นทางเลือกใหม่ในการนำมาใช้เป็นวัตถุดิบในอุตสาหกรรมการผลิตวัสดุอุปกรณ์
แทนที่วัตถุดิบจำพวกเหล็กหรือเหล็กกล้า
ปัจจัยสำคัญที่ทำให้สแตนเลสได้รับความนิยมเพิ่มมากขึ้นอย่างรวดเร็วนั้น มาจากความคงทน
เนื่องจากเป็นผลิตภัณฑ์ที่มีความได้เปรียบเชิงเปรียบเทียบในด้านต่างๆ ได้แก่
ความต้านทานต่อการกัดกร่อน
จึงไม่เป็นสนิมและไม่ทำปฏิกิริยากับกรดและเกลือทำความสะอาดได้ง่ายและสวยงาม
ทนความร้อนความเย็นและการเปลี่ยนอุณหภูมิโดยฉับพลันได้ดี เป็นต้น ด้วยคุณสมบัติดังกล่าว
ทำให้แรกเริ่มสแตนเลสส่วนใหญ่
มักถูกนำไปใช้เป็นวัตถุดิบของการผลิตในอุตสาหกรรมหนักและอุตสาหกรรมเคมีภัณฑ์ต่าง ๆ
ต่อมาในภายหลังได้มีการนำมาใช้ในอุตสาหกรรมอื่น ๆ ที่ต่อเนื่องจากอุตสาหกรรมเหล็ก เช่น
อุตสาหกรรมก่อสร้าง อุตสาหกรรมยานยนต์ อุตสาหกรรมเครื่องใช้ไฟฟ้า อุตสาหกรรมเฟอร์นิเจอร์
อุตสาหกรรมบรรจุภัณฑ์ และอุตสาหกรรมอาหาร เป็นต้น

จากการพยากรณ์ของความต้องการในการใช้งานสแตนเลส (Demand Forecast) ของ
International Stainless Steel Forum (ISSF)
ซึ่งเป็นเวทีการหารือของผู้ผลิตทั่วโลกพบว่าปริมาณความต้องการในการใช้สแตนเลสยังคงมีแนวโน้มเพิ่มสูงขึ้นเรื่อยๆ

กราฟแสดงปริมาณความต้องการและการบริโภคสแตนเลส

[]

ที่มา : ISSF (International Stainless Steel Forum)

การนำเข้าและส่งออกแผ่นสแตนเลสรีดร้อนและรีดเย็น

ในช่วงหลายปีที่ผ่านมาปริมาณการนำเข้าแผ่นสแตนเลสชนิดม้วนรีดร้อนและรีดเย็นจากต่างประเทศเพิ่มสูงขึ้นอย่างต่อเนื่องจากปริมาณความต้องการการใช้งานที่เพิ่มมากขึ้น
อย่างไรก็ตามในปีที่ผ่านมาพบว่าปริมาณการนำเข้ามีการลดลง ไม่เพิ่มขึ้นอย่างในช่วงที่ผ่านมา
แม้ว่าภาพรวมเศรษฐกิจจะดีขึ้นบ้าง
การนำเข้าที่ลดลงอาจเป็นผลมาจากราคาของนิกเกิ้ลที่เป็นส่วนประกอบสำคัญในการผลิตสแตนเลสมีราคาลดลงอย่างต่อเนื่อง
ทำให้ราคาสแตนเลสลดลงและขาดเสถียรภาพ
ส่งผลให้ผู้ซื้อชะลอการซื้อและลดปริมาณสินค้าคงคลังเนื่องจากกลัวราคาจะลดต่ำลงไปอีก
โดยปริมาณนำเข้าคิดเป็นการลดลงถึงร้อยละ 21

ตารางแสดงปริมาณการนำเข้าและส่งออกแผ่นสแตนเลสชนิดม้วนรีดร้อนและรีดเย็นของประเทศไทย

  ระหว่างปี 2554 – 2558

  --------------- ------ --------- ----------- ----------- ----------- -----------
  หน่วย : ตัน       2554             2555        2556        2557        2558

  ปริมาณการนำเข้า          353,665   372,648     394,367     448,529     355,065

  ปริมาณการส่งออก          67,525    78,750      71,638      82,791      71,501
  --------------- ------ --------- ----------- ----------- ----------- -----------

ที่มา : สถาบันเหล็กและเหล็กกล้าแห่งประเทศไทย

กราฟแสดงราคานิกเกิ้ลในปี พ.ศ. 2557-2558

[]ที่มา : www.tradingeconomics.com / LME

กราฟแสดงผลิตภัณฑ์มวลรวมภายในประเทศไทย ระหว่างปี []2556 - 2559

ที่มา : สำนักงานคณะกรรมการพัฒนาการเศรษฐกิจและสังคมแห่งชาติ

2.2.5 แนวโน้มสภาพตลาดในอนาคต

ตารางแสดงปริมาณการนำเข้าและส่งออกท่อสแตนเลสสำเร็จรูปแบบมีตะเข็บของประเทศไทย

ระหว่างปี 2556 - 2558

  ----------------------- --------------- --------------- ---------------
  หน่วย : ตัน               2556            2557            2558

  ปริมาณการนำเข้า           27,298          36,599          53,062

  ปริมาณการส่งออก           17,373          20,192          34,816

  สุทธิ                     9,925           16,407          18,246
  ----------------------- --------------- --------------- ---------------

ที่มา : กรมศุลกากร – พิกัด 7305.3110.000, 7306.1110.000, 7306.1190.000,
7306.2100.000, 7306.4010.010, 7306.4010.020, 7306.4020.010,
7306.4020.020, 7306.4030.010, 7306.4030.020, 7306.4090.010,
7306.4090.020, 7306.6100.021, 7306.6100.022

จากตารางแสดงปริมาณการนำเข้าและส่งออกท่อสแตนเลสสำเร็จรูปแบบมีตะเข็บของประเทศไทยระหว่างปี
2556 – 2558 พบว่ามีการนำเข้าสุทธิท่อสแตนเลสสำเร็จรูปเพิ่มสูงขึ้นมาก
คิดเป็นการเพิ่มขึ้นของการนำเข้าสุทธิร้อยละ 65 ในปีพ.ศ. 2557 และ ร้อยละ 11.2 ในปีพ.ศ.
2558
แสดงให้เห็นถึงความต้องการการใช้งานท่อสแตนเลสแบบมีตะเข็บในประเทศที่มากขึ้นตามที่บริษัทได้คาดการณ์ไว้
และส่วนหนึ่งมีผลจากอิทธิพลของราคาที่ค่อนข้างต่ำของสินค้านำเข้าที่มีคุณภาพไม่เทียบเท่ากับสินค้าของบริษัท
โดยส่วนใหญ่จะนำเข้ามาจากสาธารณรัฐประชาชนจีน สาธารณรัฐเกาหลี ไต้หวัน และ
สาธารณรัฐสังคมนิยมเวียดนาม

จากข้อมูลทางสถิติดังกล่าวทำให้ผู้ผลิตในประเทศต้องปรับตัวรับมือกับสภาวะการคุกคามของสินค้านำเข้าราคาต่ำที่ไม่เน้นคุณภาพของสินค้า
ในส่วนของบริษัทอาจได้รับผลกระทบจากสินค้านำเข้าอยู่บ้างแต่ไม่มากนักเนื่องจากฐานลูกค้าสำคัญส่วนใหญ่ของบริษัทเป็นกลุ่มที่ต้องการสินค้าที่ดีมีคุณภาพ
อีกทั้งแนวโน้มของตลาดจะมีขนาดใหญ่ขึ้นจากปริมาณความต้องการที่เพิ่มมากขึ้นจากอัตราการเพิ่มขึ้นของจำนวนประชากร
รวมถึงอัตราการเจริญเติบโตของเศรษฐกิจที่คาดว่าจะสูงกว่าปีที่ผ่านมาและยังมีพื้นที่ในตลาดต่างจังหวัดที่ทางบริษัทได้เข้าไปทำการบุกเบิกเพียงบางส่วน

ในการรับมือกับการคุกคามของสินค้านำเข้าราคาต่ำนั้น
ทางบริษัทตระหนักถึงผลเสียที่อาจเกิดขึ้นกับภาพรวมของอุตสาหกรรมสแตนเลสของประเทศไทย
จึงได้เป็นผู้ยื่นคำขอให้มีการดำเนินมาตรการตอบโต้การทุ่มตลาด (Anti-dumping)
เพื่อปกป้องผู้ผลิตภายในประเทศที่ได้ผลกระทบจากสินค้านำเข้าที่มีปริมาณเพิ่มสูงขึ้นเรื่อยๆ
และปกป้องผู้บริโภคที่อาจเสียโอกาสในการใช้ของดีมีคุณภาพด้วยความรู้เท่าไม่ถึงการณ์ในการเลือกใช้สินค้าที่มีราคาต่ำกว่าแต่ขาดคุณภาพทำให้เกิดผลเสียในระยะยาวจากการใช้สินค้านั้น
ในการยื่นคำขอดังกล่าว กรมการค้าต่างประเทศ
กระทรวงพาณิชย์ได้รับคำร้องและเปิดการไต่สวนการทุ่มตลาดสินค้าหลอดและท่อทำด้วยเหล็กกล้าไม่เป็นสนิม
(ท่อสเตนเลส) ที่มีแหล่งกำเนิดจาก สาธารณรัฐเกาหลี สาธารณรัฐประชาชนจีน ไต้หวัน
และสาธารณรัฐสังคมนิยมเวียดนาม และมีประกาศในราชกิจจานุเบกษาเมื่อวันที่ 17 กันยายน พ.ศ.
2558 และดำเนินการไต่สวน โดยคาดว่าจะทราบผลการไต่สวนในปี พ.ศ. 2559

2.2.6 คู่แข่งและภาวะการแข่งขัน

การแข่งขันของตลาดในประเทศไทยในปีที่ผ่านมามีความรุนแรงมากขึ้นจากทั้งผู้ผลิตภายในประเทศไม่มากราย
โดยเป็นรายใหญ่ประมาณ 2-3 ราย
และมีผู้ประกอบการหลายรายนำสินค้าจากต่างประเทศเข้ามาจำหน่าย
สินค้าส่วนใหญ่เป็นสินค้าราคาต่ำที่ไม่เน้นเรื่องคุณภาพมาจากประเทศจีนและเวียดนาม
ทำให้มีคู่แข่งในตลาดมากขึ้นและส่งผลให้มีภาวะการแข่งขันด้านราคามากขึ้น
ภาวะดังกล่าวส่งผลกระทบเพียงเล็กน้อยกับฐานลูกค้าเดิมของบริษัทเนื่องจากบริษัทมีฐานลูกค้าเดิมที่เหนียวแน่นและทำธุรกิจกันมายาวนานและมีเข้าใจในเรื่องคุณภาพของสินค้าเป็นอย่างดี
รวมทั้งความหลากหลายของสินค้าของบริษัททั้งความหลากหลายในด้านประเภทการใช้งานของท่อสแตนเลสและขนาดของท่อที่หลากหลายกว่าคู่แข่งในตลาด
จึงสามารถรักษาส่วนแบ่งตลาดเดิมไว้ได้เกือบทั้งหมดและยังรักษาความเป็นผู้นำในตลาด

การแข่งขันด้านราคาอาจมีผลบ้างในการบุกเบิกเข้าสู่ตลาดใหม่เช่นในพื้นที่ต่างจังหวัด
โดยลูกค้าอาจรู้เท่าไม่ถึงการณ์เลือกซื้อสินค้าด้วยราคาและไม่ได้คำนึงถึงคุณภาพ
ซึ่งทางบริษัทได้ทำการยื่นขอให้รัฐบาลดำเนินมาตรการตอบโต้การทุ่มตลาด (Anti-Dumping)
เพื่อปกป้องผู้ผลิตภายในประเทศและผู้บริโภคตามรายละเอียดที่กล่าวไว้ข้างต้น
ซึ่งจะส่งผลให้มีการนำเข้าสินค้าราคาต่ำกว่าความเป็นจริงลดน้อยลงและหายไปในที่สุด

สำหรับตลาดต่างประเทศแม้ว่าจะมีการแข่งขันที่รุนแรงมากขึ้นและมีข้อจำกัดมากขึ้นจากผลกระทบของมาตรการตอบโต้การทุ่มตลาด
(Anti-dumping) แต่ก็ยังมีพื้นที่อีกมากที่บริษัท
ยังไม่ได้เข้าไปทำตลาดหรือแม้แต่ในพื้นที่ที่ได้มีการดำเนินมาตรการดังกล่าวไปแล้วกับบางประเทศผู้ส่งออกที่เป็นคู่แข่งโดยตรงของบริษัท
จึงถือเป็นโอกาสของบริษัทที่จะเข้าดำเนินการจำหน่ายสินค้าในประเทศเหล่านั้นต่อไป

2.3 การจัดหาผลิตภัณฑ์

2.3.1 จำนวนโรงงาน

โรงงานของบริษัทมีจำนวน 1 แห่ง ซึ่งตั้งอยู่ที่ 99 ถนนห้วยโป่ง-หนองบอน

ตำบลห้วยโป่ง อำเภอเมือง จังหวัดระยอง เนื้อที่รวม 203-0-72.9 ไร่

2.3.2 กำลังการผลิตเต็มที่และปริมาณการผลิตจริง

ตารางแสดงกำลังการผลิตเต็มที่และกำลังการผลิตจริงแยกตามผลิตภัณฑ์ดังนี้

(หน่วย : ตัน)

+---------------+----------+---------+----------+----------+--------+
| ปี             | ท่อ       | แผ่น     | เพลา     | อื่น ๆ     | รวม    |
+---------------+----------+---------+----------+----------+--------+
| ก             | 9,863    | 6,849   | 3,836    | 164      | 20,712 |
| ำลังการผลิตเต็มที่ |          |         |          |          |        |
|               |          |         |          |          |        |
| 2557-2558     |          |         |          |          |        |
+---------------+----------+---------+----------+----------+--------+
| ก             | 8,153    | 5,661   | 3,261    | 136      | 17,212 |
| ำลังการผลิตเต็มที่ |          |         |          |          |        |
|               |          |         |          |          |        |
| 2556          |          |         |          |          |        |
+---------------+----------+---------+----------+----------+--------+
| กำลังการผลิตจริง |          |         |          |          |        |
+---------------+----------+---------+----------+----------+--------+
| 2558          | 12,106   | 1,229   | -        | -        | 13,335 |
+---------------+----------+---------+----------+----------+--------+
| 2557          | 11,498   | 1,400   | -        | -        | 12,898 |
+---------------+----------+---------+----------+----------+--------+
| 2556          | 9,781    | 1,557   | -        | -        | 11,338 |
+---------------+----------+---------+----------+----------+--------+
| %             |          |         |          |          |        |
| กา            |          |         |          |          |        |
| รใช้กำลังการผลิต |          |         |          |          |        |
+---------------+----------+---------+----------+----------+--------+
| 2558          | 122.75   | 17.95   | -        | -        | 64.39  |
+---------------+----------+---------+----------+----------+--------+
| 2557          | 116.58   | 20.44   | -        | -        | 62.27  |
+---------------+----------+---------+----------+----------+--------+
| 2556          | 119.97   | 27.50   | -        | -        | 65.87  |
+---------------+----------+---------+----------+----------+--------+

กำลังการผลิตเต็มที่คำนวณจากกำลังการผลิตจากการผลิตวันละ 1 กะ กะละ 8 ชั่วโมง จาก 300
วัน

บริษัทมีโยบายการผลิตที่สำคัญ คือ จะผลิตตามปริมาณที่ได้รับคำสั่งซื้อจากลูกค้าและจะผลิตเพิ่มอีก

ประมาณร้อยละ 20 เพื่อรองรับตามการคาดการณ์ยอดขายของเดือนถัดไป

  2.3.3 วัตถุดิบและผู้จำหน่ายวัตถุดิบ

วัตถุดิบที่สำคัญในการผลิตท่อสแตนเลสและแผ่นสแตนเลส คือ ม้วนสแตสเลสซึ่งมี 2 ประเภท คือ
ม้วนสแตนเลสรีดร้อน (HOT ROLL) และม้วนสแตนเลสรีดเย็น (COLD ROLL) ส่วนวัตถุดิบอื่นได้แก่
ลวดสแตนเลส (Wire Rod) ใช้ในการผลิตเพลาแสตนเลส ในปี 2558
บริษัทมีสัดส่วนการใช้วัตถุดิบหลักของบริษัทประมาณร้อยละ 89 ของต้นทุนการผลิตทั้งหมด
โดยประกอบด้วยม้วนสแตนเลสรีดร้อน และม้วนสแตนเลสรีดเย็นเท่ากับ 56:44 ตามลำดับ

ม้วนสแตนเลสที่บริษัทสั่งซื้อทั้ง 2 ประเภท จะมีขนาดหน้ากว้างมาตรฐานที่ประมาณ 1,000 –
1,600 มม. แต่จะมีความหนาต่างกัน โดยม้วนสแตนเลสรีดร้อนจะมีความหนาตั้งแต่ 2 ม.ม. ขึ้นไป
ส่วนม้วน

สแตนเลสรีดเย็นจะได้จากการนำม้วนสแตนเลสรีดร้อนมารีดซ้ำ
โดยผ่านกระบวนการใช้ความเย็นและมีความหนาตั้งแต่ 0.5 - 2.0 มม.

วัตถุดิบประเภทม้วนสแตนเลสรีดร้อนจะใช้เป็นวัตถุดิบกับงานการผลิตสินค้าที่มีความคงทนต่อแรงดันสูงและทนต่อความกัดกร่อนของกรดและด่างสูง
ในขณะที่วัตถุดิบประเภทม้วนสแตนเลสรีดเย็นจะใช้เป็นวัตถุดิบกับงานการผลิตสินค้าสแตนเลสประเภทที่ใช้ในการตบแต่งอาคารบ้านเรือน
และใช้สำหรับสินค้าสแตนเลสที่ไม่ต้องใช้ความดันสูง

แหล่งวัตถุดิบในอดีตทั้งม้วนสแตนเลสรีดร้อนและม้วนสแตนเลสรีดเย็น
ต้องพึ่งพาการนำเข้าจากต่างประเทศทั้งหมด เช่น เยอรมัน เกาหลีและฝรั่งเศส เป็นต้น ในปี
2558
บริษัทได้มีการสั่งซื้อวัตถุดิบสแตนเลสรีดร้อนและรีดเย็นจากผู้ผลิตและตัวแทนจำหน่ายทั้งในประเทศและต่างประเทศ
3 รายใหญ่ ประมาณร้อยละ31 26 และ 13 รวมเป็นจำนวนร้อยละ 70 ของยอดซื้อวัตถุดิบทั้งหมด
ทั้งนี้ ตลอดระยะเวลาที่ผ่านมาบริษัทไม่ได้จัดทำสัญญาซื้อขายกับผู้จำหน่ายทั้ง 3
รายดังกล่าวแต่อย่างใด การสั่งซื้อในแต่ละคราวจะเป็นการสั่งซื้อล่วงหน้าประมาณ 1 - 3 เดือน
ขึ้นอยู่กับแนวโน้มราคาวัตถุดิบและการคาดการณ์ของผู้บริหาร โดยหากราคาวัตถุดิบอยู่ในช่วงขาขึ้น
บริษัทจะซื้อล่วงหน้าในระยะเวลาที่ยาวนานกว่าในช่วงราคาวัตถุดิบขาลง
จึงไม่มีปัญหาในการสั่งซื้อวัตถุดิบแต่อย่างใด
นอกจากนี้บริษัทยังได้ซื้อวัตถุดิบสแตนเลสประเภทรีดร้อนและรีดเย็นจากผู้ผลิตและผู้แทนจำหน่ายทั้งในประเทศและต่างประเทศอีก
15 ราย
ซึ่งผู้ผลิตและผู้จำหน่ายดังกล่าวข้างต้นต่างก็มีความสัมพันธ์ที่ดีกับบริษัทมาเป็นระยะเวลานานและไม่เคยมีปัญหาในสั่งซื้อวัตถุดิบเช่นกัน

มูลค่าการซื้อวัตถุดิบในประเทศและต่างประเทศระหว่างปี 2556 – 2558

(หน่วย : ล้านบาท)

  ------------------------- --------------- --------------- ---------------
                            2556            2557            2558

  มูลค่าการซื้อวัตถุดิบในประเทศ    417             632             356

  มูลค่าการซื้อวัตถุดิบต่างประเทศ   472             585             540

  รวม                       889             1,217           896
  ------------------------- --------------- --------------- ---------------

  ------------------------- --------------- --------------- ---------------
                            2556            2557            2558

  สัดส่วนการสั่งซื้อวัตถุดิบ (%)                                     

  ในประเทศ                  47              52              40

  ต่างประเทศ                 53              48              60

  รวม                       100             100             100
  ------------------------- --------------- --------------- ---------------

2.3.4 ผลกระทบต่อสิ่งแวดล้อม

บริษัทได้เล็งเห็นถึงความสำคัญของการกำจัดมลภาวะที่เกิดจากกากหรือของเสียจากอุตสาหกรรม
เพื่อไม่ให้เกิดผลกระทบต่อสุขภาพของประชาชนและเป็นการรักษาสิ่งแวดล้อม
จึงได้ว่าจ้างบริษัทในประเทศแห่งหนึ่งในการให้บริการกำจัดกากตะกอนจากระบบบำบัดโดยการเผาในเตา
เผาปูนขาว รวมถึงการจ้างให้จัดเก็บรวบรวมและขนส่งของเสียเพื่อนำไปบำบัดหรือกำจัด

ในด้านสิ่งแวดล้อม
บริษัทอยู่ภายใต้การควบคุมของกรมอุตสาหกรรมโรงงานโดยการดูแลของอุตสาหกรรมจังหวัดระยอง
ซึ่งได้กำหนดให้บริษัทต้องจัดหาบริษัทที่ให้บริการกำจัดขยะอุตสาหกรรม
โดยบริษัทได้ดำเนินการแล้วตามกล่าวข้างต้น
และที่ผ่านมาบริษัทไม่เคยมีข้อพิพาทด้านสิ่งแวดล้อมแต่อย่างใด

3. ปัจจัยความเสี่ยง

3.1 ความเสี่ยงจากการประกอบธุรกิจ

(1) ความเสี่ยงจากการพึ่งพิงผู้บริหารที่เป็นผู้ถือหุ้นรายใหญ่

เนื่องจากปัจจุบันบริษัทบริหารงานโดยคณะกรรมการและผู้บริหารของบริษัท ซึ่งกรรมการและผู้บริหาร

ของบริษัทรายหนึ่ง มีประสบการณ์การดำเนินธุรกิจสแตนเลสมากว่า 42 ปี
หากมีการเปลี่ยนแปลงกรรมการและผู้บริหารรายดังกล่าวเป็นบุคคลใหม่ที่ไม่มีความชำนาญด้านการผลิตและการตลาดของธุรกิจสแตนเลส
โดยเฉพาะการตลาดภายในประเทศ อาจทำให้บริษัทมีความเสี่ยงเกี่ยวกับความอยู่รอดได้
อย่างไรก็ตาม กรรมการและผู้บริหารของบริษัทรายดังกล่าวมีความผูกพันกับบริษัท
โดยทำงานอยู่กับบริษัทมาเป็นระยะเวลายาวนานและเป็นผู้ถือหุ้นรายใหญ่

3.2 ความเสี่ยงเกี่ยวกับการผลิต

(1) ความเสี่ยงเกี่ยวกับความผันผวนของราคาวัตถุดิบ

เนื่องจากราคาวัตถุดิบทั้งสแตนเลสประเภทรีดร้อนและรีดเย็นนั้นเป็นสินค้าประเภท Commodity
ซึ่งจะ มีราคาเปลี่ยนแปลงตามราคาตลาดโลก
โดยจะมีราคาเปลี่ยนแปลงไปในทิศทางเดียวกับราคานิเกิ้ลซึ่งเป็นสินค้าประเภท Commodity
และเป็นส่วนผสมหลักของสแตนเลสรีดร้อนและรีดเย็น ทั้งนี้เมื่อพิจารณาราคานิกเกิ้ลจะพบ

ว่ามีความผันผวนค่อนข้างมาก โดยที่ผ่านมามีการเปลี่ยนแปลงทั้งขึ้นและลง
ราคาเฉลี่ยของนิเกิ้ลเพิ่มขึ้นอีกครั้งในปี 2553 – 2554 โดยเพิ่มขึ้นถึงร้อยละ 48 เมื่อเทียบกับปี
2552 และเพิ่มขึ้นร้อยละ 5 เมื่อเทียบกับปี 2553 และราคานิเกิ้ลกลับลดลงอีกในปี 2555 – 2556
โดยลดลงร้อยละ 23 เมื่อเทียบกับปี 2554 และลดลงร้อยละ14 เมื่อเทียบกับปี 2555
แต่ราคานิเกิ้ลกลับเพิ่มขึ้นร้อยละ 1.13 ในปี 2557 และกลับลดลงตลอดปี 2558 ถึงร้อยละ5.8
0จากความผันผวนของราคาวัตถุดิบดังกล่าวจะส่งผลกระทบต่อการตั้งราคาขายและอัตรากำไรของบริษัท
โดยบริษัทอาจจะไม่สามารถเพิ่มราคาขายได้ทันทีที่มีการปรับตัวสูงขึ้นของราคาวัตถุดิบ
ทำให้ไม่สามารถใช้นโยบายการตั้งราคาขายที่มีกำไรในอัตราร้อยละที่แน่นอนทุกคำสั่งซื้อจากลูกค้าได้
ส่งผลให้อัตรากำไรขั้นต้นจะผันแปรไปตามการเปลี่ยนแปลงของราคาวัตถุดิบ ทั้งนี้
ต้นทุนวัตถุดิบสแตนเลสประเภทรีดร้อนและรีดเย็นคิดเป็นร้อยละ 56 และร้อยละ 44
ของต้นทุนการใช้วัตถุดิบรวมในปี 2558

[]

ที่มา : www.metalprices.com

ทั้งนี้ บริษัทได้ลดความเสี่ยงจากความผันผวนของราคาวัตถุดิบ
โดยบริษัทจะพิจารณาติดตามการเคลื่อนไหวของราคาวัตถุดิบอย่างใกล้ชิด
เพื่อที่จะทราบแนวโน้มของราคาวัตถุดิบและนำมาใช้ในการคำนวณต้นทุนการผลิตและกำหนดราคาขาย
ซึ่งในปัจจุบันบริษัทมีการพิจารณาสั่งซื้อวัตถุดิบเป็นรายสัปดาห์ ทั้งนี้ ช่วงที่ราคาวัตถุดิบอยู่ในช่วงขาขึ้น
บริษัทจะทำสัญญาซื้อวัตถุดิบล่วงหน้าเป็นระยะเวลาประมาณ 2 - 3 เดือน
สำหรับในช่วงที่ราคาวัตถุดิบอยู่ในช่วงขาลง
บริษัทจะชะลอการสั่งซื้อวัตถุดิบลงหรือสั่งซื้อให้สอดคล้องกับปริมาณการผลิตที่มีอยู่ในขณะนั้นโดยไม่พยายามสั่งซื้อเพื่อเก็บวัตถุดิบไว้ในคลังสินค้า

(2) ความเสี่ยงเรื่องการขาดแคลนแรงงาน

ลักษณะของธุรกิจซึ่งเป็นธุรกิจที่ใช้แรงงานจำนวนมาก โดยที่รัฐบาลได้กำหนดให้มีการปรับค่าแรง
เป็น 300 บาทต่อวัน และพนักงานที่จบปริญญาตรี 15,000 บาทต่อเดือน
มีผลทำให้ต้นทุนการผลิตสูงขึ้น ประกอบกับการขยายตัวทางเศรษฐกิจทำให้เกิดการขาดแคลนเรงงาน
โดยเฉพาะอย่างยิ่งแรงงานฝีมือ
บริษัทจึงประสบปัญหาการขาดแคลนแรงงานธรรมดาและแรงงานฝีมือ
และยังมีผลทำให้ต้นทุนในการผลิตสูงขึ้น โดยบริษัทต้องจัดหาแรงงานจากประเทศใกล้เคียงมาชดเชย
ซึ่งจะมีค่าใช้จ่ายในการจัดหาสูงกว่าการจัดหาแรงงานไทย

3.3 ความเสี่ยงด้านการเงิน

(1) ความเสี่ยงจากอัตราแลกเปลี่ยนเงินตราต่างประเทศ

วัตถุดิบของบริษัททั้งหมดจะมีลักษณะของการนำเข้าทั้งทางตรงและทางอ้อมกล่าวคือไม่มีผู้ผลิตวัตถุดิบ
สแตนเลสรีดร้อนในประเทศไทย และวัตถุดิบสแตนเลสประเภทรีดร้อน
ก็ยังเป็นวัตถุดิบของผู้ผลิตสแตนเลสประเภทรีดเย็น
ดังนั้นดูเสมือนหนึ่งว่าวัตถุดิบทั้งสองประเภทจะต้องนำเข้าจากต่างประเทศเกือบทั้งหมด
ในขณะที่บริษัทมีสัดส่วนการจำหน่ายไปยังต่างประเทศในปี 2558 คิดเป็นร้อยละ 30
ของรายได้จากการขายและรับจ้างผลิต
จึงไม่สามารถที่จะชดเชยความเสี่ยงจากความผันผวนของอัตราแลกเปลี่ยนได้ทั้งหมด ดังนั้น
บริษัทจึงมีความเสี่ยงด้านอัตราแลกเปลี่ยนที่มีผลให้ต้นทุนวัตถุดิบมีความผันผวนได้
เนื่องจากราคาวัตถุดิบเมื่อแปลงค่าเป็นเงินบาทแล้วจะมีการเปลี่ยนแปลงเคลื่อน
ไหวตามเสถียรภาพของค่าเงินบาท
ทำให้ต้นทุนการผลิตของบริษัทมีการเปลี่ยนแปลงตามไปด้วยขึ้นอยู่กับความมีเสถียรภาพของค่าเงินบาท
ถึงแม้ว่าบริษัทจะพยายามป้องกันความเสี่ยงด้วยการซื้ออัตราแลกเปลี่ยนล่วงหน้าประมาณร้อยละ 80
จากการสั่งซื้อวัตถุดิบจากต่างประเทศแล้วก็ตาม

นอกจากนี้ บริษัทยังมีความเสี่ยงด้านอัตราแลกเปลี่ยนเงินตราต่างประเทศ
จากการที่มีรายการค้ากับลูกหนี้การค้าและเจ้าหนี้การค้าที่เป็นสกุลเงินตราต่างประเทศ โดย ณ วันที่
31 ธันวาคม 2558
บริษัทมียอดลูกหนี้การค้าและเจ้าหนี้การค้าที่เป็นเงินตราต่างประเทศที่ไม่ได้ทำสัญญาป้องกันความเสี่ยงดังนี้

+-------------+--------+--------+--------+--------+--------+--------+
| สกุลเงิน      | ลูกห    |        | อัตราแล | เจ้าห   |        | อัตราแล |
|             | นี้การค้า |        | กเปลี่ยน | นี้การค้า |        | กเปลี่ยน |
|             |        |        |        |        |        |        |
|             |        |        | 31     |        |        | 31     |
|             |        |        | ธ.ค.   |        |        | ธ.ค.   |
|             |        |        | 2558   |        |        | 2558   |
+-------------+--------+--------+--------+--------+--------+--------+
|             | สกุล    | มูลค่า   |        | สกุลเงิน | มูลค่า   |        |
|             | เงินต่าง |        |        |        |        |        |
|             | ประเทศ | เ      |        | ต่าง    | เ      |        |
|             |        | ทียบเท่า |        | ประเทศ | ทียบเท่า |        |
|             |        |        |        |        |        |        |
|             |        | เงินบาท |        |        | เงินบาท |        |
+-------------+--------+--------+--------+--------+--------+--------+
| ดอลล่า       | 3      | 14,2   | 3      | 4,1    | 150,5  | 3      |
| ร์สหรัฐอเมริกา | 98,697 | 96,425 | 5.8579 | 52,408 | 40,566 | 6.2538 |
+-------------+--------+--------+--------+--------+--------+--------+
| ยูโร         | 74,301 | 2,9    | 3      | 29,420 | 1,1    | 3      |
|             |        | 03,252 | 9.0779 |        | 70,881 | 9.7988 |
+-------------+--------+--------+--------+--------+--------+--------+

จากตารางข้างต้นจะพบว่า ณ วันที่ 31 ธันวาคม 2558
ลูกหนี้การค้าที่เป็นเงินตราต่างประเทศไม่ได้ทำสัญญาป้องกันความเสี่ยงเมื่อแปลงค่าเป็นเงินบาท
โดยคำนวณจากอัตราแลกเปลี่ยนข้างต้นมีจำนวน 17.20 ล้านบาท หรือคิดเป็นสัดส่วนร้อยละ 8
ของลูกหนี้การค้ารวม บริษัทมีเจ้าหนี้การค้าและเจ้าหนี้ค่าเครี่องจักรที่เป็นเงินตราต่างประเทศ
ไม่ได้ทำสัญญาป้องกันความเสี่ยง เมื่อแปลงค่าเป็นเงินบาท
โดยคำนวณจากอัตราแลกเปลี่ยนข้างต้นมีจำนวนเงิน 151.71 ล้านบาท
หรือคิดเป็นสัดส่วนของเจ้าหนี้ทั้งหมดประมาณร้อยละ 45

(2) ความเสี่ยงความไม่เพียงพอของเงินทุนหมุนเวียน

จากลักษณะธุรกิจของบริษัทที่ต้องมีการซื้อวัตถุดิบส่วนใหญ่เป็นเงินสด
ในขณะที่ต้องมีการขายสินค้าให้กับลูกค้าเป็นเงินเชื่อ
ทำให้บริษัทมีความจำเป็นต้องใช้เงินทุนหมุนเวียนเป็นจำนวนที่สูง
ซึ่งส่งผลให้บริษัทมีต้นทุนการใช้เงินทุนหมุนเวียนสูงตามไปด้วย โดย ณ วันที่ 31 ธันวาคม 2558
บริษัทมีลูกหนี้การค้าและสินค้าคงเหลือเป็นจำนวน 178 ล้านบาท และ 879 ล้านบาทตามลำดับ
คิดเป็นร้อยละ 10 และ 41 ของสินทรัพย์รวมตามลำดับ
ในขณะที่มีเงินกู้ยืมจากสถาบันการเงินเพื่อซื้อวัตถุดิบและเจ้าหนี้การค้าเพื่อซื้อวัตถุดิบและวัสดุสิ้นเปลืองเป็นจำนวนเงินรวม
282 ล้านบาท และ 422 ล้านบาทตามลำดับ คิดเป็นร้อยละ 36 และ 54 ของหนี้สินรวมตามลำดับ
ในขณะที่ปัจจุบันบริษัทได้รับการสนับสนุนด้านเงินทุนหมุนเวียนจากธนาคารในประเทศแห่งหนึ่ง
โดยมีที่ดิน อาคาร
และสำนักงานห้องชุดเป็นหลักประกันหนี้ต่อสถาบันการเงินดังกล่าวเป็นจำนวนเงินประมาณ 950
ล้านบาท ซึ่งเมื่อเทียบกับการลงทุนในลูกหนี้การค้าและสินค้าคงเหลือแล้ว ยังมีน้อยกว่าถึง 107
ล้านบาท

4.  ความเสี่ยงต่อการลงทุนของผู้ซื้อหลักทรัพย์

(1) ความเสี่ยงการจ่ายเงินปันผล

แม้ว่าบริษัทได้ปฏิบัติตามแผนฟื้นฟูกิจการและได้ออกจากการดำเนินงานภายใต้ศาลล้มละลายกลางเมื่อวันที่
5 ตุลาคม 2558 แต่ ณ วันที่ 31 ธันวาคม 2558 บริษัทยังคงมีขาดทุนสะสมประมาณ 108.65
ล้านบาท จึงทำให้บริษัทยังไม่มีความสามารถที่จะจ่ายเงินปันผลให้แก่ผู้ถือหุ้นภายในระยะเวลา 2-3
ปีข้างหน้า

(2) ความเสี่ยงจากการถูกควบคุมเสียงของที่ประชุมผู้ถือหุ้นจากกลุ่มผู้ถือหุ้นรายใหญ่

กลุ่มผู้ถือหุ้นรายใหญ่ของบริษัท ได้แก่ ครอบครัวลีลาประชากุล ประกอบด้วย นายรชต ลีลาประชากุล
และ นางสาวมณฑิรา ลีลาประชากุล (รวมกันเรียกว่า “กลุ่มผู้ถือหุ้นรายใหญ่”)
ถือหุ้นคิดเป็นสัดส่วนร้อยละ 37.59 ของจำนวนหุ้นที่จำหน่ายได้ทั้งหมดของบริษัท และนายรชต
ลีลาประชากุล ซึ่งเป็นกรรมการผู้มีอำนาจลงนาม และเป็นผู้บริหารของบริษัทด้วย
จึงทำให้กลุ่มผู้ถือหุ้นใหญ่เป็นผู้มีอำนาจในการบริหารจัดการและควบคุมคะแนนเสียงในการลงมติที่สำคัญได้เกือบทั้งหมด
ยกเว้นในเรื่องกฎหมายหรือข้อบังคับบริษัทกำหนดให้ต้องได้รับเสียงในการประชุมผู้ถือหุ้นด้วยคะแนนเสียงไม่น้อยกว่า
3 ใน 4 ของจำนวนหุ้นที่เข้าประชุมและมีสิทธิออกเสียง
หรือในกรณีกำหนดให้สิทธิออกเสียงคัดค้านได้
ดังนั้นผู้ถือหุ้นรายอื่นที่เข้าร่วมประชุมและมีสิทธิออกเสียงอาจจะไม่สามารถรวบรวมคะแนนเสียงเพื่อคัดค้านหรือถ่วงดุลการบริหารของกลุ่มผู้ถือหุ้นใหญ่ได้

อย่างไรก็ดี โครงสร้างการจัดการของบริษัท ประกอบด้วยคณะกรรมการและคณะกรรมการตรวจสอบ
โดยมีการกำหนดขอบเขตอำนาจหน้าที่อย่างชัดเจน อีกทั้งในองค์ประกอบของคณะกรรมการตรวจสอบ
ยังประกอบด้วยกรรมการอิสระ 3 ท่าน
ที่เป็นผู้มีความรู้ความสามารถในการบริหารจัดการธุรกิจและมีความรู้ความเข้าใจเกี่ยวกับงบการเงินและรายงานทางการเงินต่าง
ๆ จึงมีส่วนช่วยในการดำเนินงานของคณะกรรมการและคณะกรรมการตรวจสอบเป็นไปอย่างมีระบบ
โปร่งใสและสามารถตรวจสอบได้ นอกจากนี้ จำนวนกรรมการอิสระในคณะกรรมการมีถึง 4 ท่าน
จากคณะกรรมการทั้งหมด 6 ท่าน หรือคิดเป็นร้อยละ 67

4. ทรัพย์สินที่ใช้ในการประกอบธุรกิจ

4.1 รายละเอียดทรัพย์สินของบริษัทที่ใช้ประกอบธุรกิจ สรุปได้ดังนี้

+-------------------+-----------------+------------+------------------+
| ป                 | มูลค่าตามบัญชีสุทธิ   | ลัก         | ภาระผูกพัน         |
| ระเภท/ลักษณะทรัพย์สิน | (บาท)           | ษณะกรรมสิทธิ์ |                  |
|                   |                 |            |                  |
|                   | ณ วันที่ 31 ธันวาคม |            |                  |
|                   | 2558            |            |                  |
+-------------------+-----------------+------------+------------------+
| ที่ดิน               | 36,075,000      | บริษ        | ติดจำนองกับธนาคาร  |
| อาคารและสิ่งปลูกสร้าง |                 | ัทเป็นเจ้าของ |                  |
|                   | 154,861,350     |            | ในประเทศแห่งหนึ่ง   |
| - ที่ดิน ต.สำโรงใต้   |                 |            |                  |
| อ.พระประแดง       | 148,411,437     |            | มูลค่า 665 ล้านบาท  |
|                   |                 |            |                  |
| จ.สมุทรปราการ      | 16,817,014      |            |                  |
| โฉนดที่ดิน           |                 |            |                  |
|                   | 41,435,369      |            |                  |
| เลขที่ 50967,       |                 |            |                  |
| 72677, 111382     |                 |            |                  |
|                   |                 |            |                  |
| เนื้อที่รวมประมาณ 3   |                 |            |                  |
| ไร่ 2 งาน          |                 |            |                  |
|                   |                 |            |                  |
| 280 ตารางวา       |                 |            |                  |
|                   |                 |            |                  |
| - ที่ดิน ต.ห้วยโป่ง    |                 |            |                  |
| อ.เมืองระยอง       |                 |            |                  |
|                   |                 |            |                  |
| จ.ระยอง           |                 |            |                  |
| โฉนดที่ดินเลขที่       |                 |            |                  |
|                   |                 |            |                  |
| 17814, 17815,     |                 |            |                  |
| 17816, 17817      |                 |            |                  |
|                   |                 |            |                  |
| เนื้อที่รวมประมาณ     |                 |            |                  |
| 204-0-72.9        |                 |            |                  |
|                   |                 |            |                  |
| ไร่                |                 |            |                  |
|                   |                 |            |                  |
| - อาคารโรงงาน     |                 |            |                  |
| สนามเทนนิส         |                 |            |                  |
|                   |                 |            |                  |
| อาคารโรงยิม        |                 |            |                  |
| และบ้านพัก          |                 |            |                  |
|                   |                 |            |                  |
| ผู้บริหาร ต.ห้วยโป่ง   |                 |            |                  |
| อ.เมือง            |                 |            |                  |
|                   |                 |            |                  |
| ระยอง จ.ระยอง     |                 |            |                  |
|                   |                 |            |                  |
| - อาคารโรงงานสูง 1 |                 |            |                  |
| ชั้น เนื้อที่ใช้         |                 |            |                  |
|                   |                 |            |                  |
| สอยประมาณ 2,400   |                 |            |                  |
| ตาราง             |                 |            |                  |
|                   |                 |            |                  |
| เมตร ต.สำโรงใต้    |                 |            |                  |
| อ.พระประแดง       |                 |            |                  |
|                   |                 |            |                  |
| จ.สมุทรปราการ      |                 |            |                  |
|                   |                 |            |                  |
| -                 |                 |            |                  |
| กรรมสิทธิ์ห้องชุดเลขที่  |                 |            |                  |
| 170/25            |                 |            |                  |
|                   |                 |            |                  |
| - 170/28          |                 |            |                  |
| โดยมีพื้นที่ทั้งหมด      |                 |            |                  |
|                   |                 |            |                  |
| 1,045.90          |                 |            |                  |
| ตารางเมตร         |                 |            |                  |
+-------------------+-----------------+------------+------------------+
| เครื่อง             | 561,754,698     | บริษ        | ไม่มีภาระผูกพัน      |
| จักรและอุปกรณ์ประเภท |                 | ัทเป็นเจ้าของ |                  |
|                   |                 |            |                  |
| เครื่องผ            |                 |            |                  |
| ลิตท่อและแผ่นเหล็กกล้า |                 |            |                  |
|                   |                 |            |                  |
| ไร้สนิม             |                 |            |                  |
+-------------------+-----------------+------------+------------------+
| เครื่องใช้สำนักงาน    | 5,402,228       | บริษ        | ไม่มีภาระผูกพัน      |
|                   |                 | ัทเป็นเจ้าของ |                  |
+-------------------+-----------------+------------+------------------+
| เครื่องตกแต่งและติดตั้ง | 362,422         | บริษ        | ไม่มีภาระผูกพัน      |
|                   |                 | ัทเป็นเจ้าของ |                  |
+-------------------+-----------------+------------+------------------+
| ยานพาหนะ          | 10,480,877      | บริษ        | ติดภาระ           |
|                   |                 | ัทเป็นเจ้าของ | ผูกพันตามสัญญาเช่าซื้อ |
+-------------------+-----------------+------------+------------------+
| สินทรัพย์ระหว่างติดตั้ง  | 466,619,134     | บริษ        | ติดจำนองกับธนาคาร  |
|                   |                 | ัทเป็นเจ้าของ |                  |
|                   |                 |            | ในประเทศแห่งหนึ่ง   |
|                   |                 |            |                  |
|                   |                 |            | มูลค่า 367.72      |
|                   |                 |            | ล้านบาท           |
+-------------------+-----------------+------------+------------------+
| รวมที่ดิน            | 1,442,219,629   |            |                  |
| อาคารและอุปกรณ์     |                 |            |                  |
| (สุทธิ)             |                 |            |                  |
+-------------------+-----------------+------------+------------------+

4.2 นโยบายการลงทุนในบริษัทย่อย

ณ วันที่ 31 ธันวาคม 2558 บริษัทยังไม่มีนโยบายการลงทุนเพิ่มเติมในบริษัทย่อยแต่อย่างใด

5. ข้อพิพาททางกฎหมาย

- ไม่มี -

6. ข้อมูลทั่วไปและข้อมูลสำคัญอื่น

6.1 ข้อมูลทั่วไปของบริษัท

บริษัท ไทย-เยอรมัน โปรดักส์ จำกัด (มหาชน) ประกอบธุรกิจเป็นผู้ผลิตและจำหน่ายท่อสแตนเลส
แผ่นสแตนเลส เพลาสแตนเลส และอุปกรณ์สแตนเลส ภายใต้เครื่องหมายการค้า TGPRO นอกจากนี้
บริษัท ไทย-เยอรมัน โปรดักส์ จำกัด (มหาชน) ยังดำเนินการเป็นผู้รับจ้างผลิตให้กับลูกค้าทั่วไป
โดยมีรายละเอียดของข้อมูลทั่วไปดังนี้

ที่ตั้งสำนักงานใหญ่ โรงงานและคลังสินค้าที่ 1 99 ถนนห้วยโป่ง - หนองบอน

  ตำบลห้วยโป่ง อำเภอเมือง

  จังหวัดระยอง

โทรศัพท์ 0-38606-061-5

โทรสาร 0-38606-066

ที่ตั้งสำนักงานขาย 170/25-28 อาคารโอเชี่ยนทาวเวอร์ 1 ชั้น 10,

  ซอยสุขุมวิท 16 ถนนรัชดาภิเษกตัดใหม่ แขวง

  คลองเตย เขตคลองเตย กรุงเทพฯ 10110

โทรศัพท์ 0-2261-9955

โทรสาร 0-2261-2959

ที่ตั้งคลังสินค้าที่ 2 36 หมู่ที่ 2 ถนนปู่เจ้าสมิงพราย ตำบลสำโรง

อำเภอพระประแดง จังหวัดสมุทรปราการ

โทรศัพท์ 0-2398-6868, 0-2398-6870

โทรสาร 0-2398-6867

เลขทะเบียนบริษัท 0107537002371

HOME PAGE WWW.TGPRO.CO.TH

ทุนจดทะเบียน

- หุ้นสามัญ 11,419,740,433 หุ้น

- มูลค่าหุ้น 0.20 บาท

ทุนที่ออกและชำระเต็มมูลค่าแล้ว

- หุ้นสามัญ 8,777,601,248 หุ้น

- มูลค่าหุ้น 0.20 บาท

  6.2 ข้อมูลทั่วไปของบริษัทย่อย

บริษัทมีบริษัทย่อยจำนวน 2 บริษัท ได้แก่ บริษัท โฮม เดคโค่ จำกัด (เดิมชื่อ บริษัท ที จี โปร
ไฮเกรด จำกัด) และบริษัท ที จี โปร เทรดดิ้งจำกัด โดยมีรายละเอียดดังนี้

6.2.1 บริษัท โฮม เดคโค่ จำกัด (เดิมชื่อ บริษัท ที จี โปร ไฮเกรด จำกัด)

ที่ตั้งสำนักงานใหญ่ 170/25-28 อาคารโอเชี่ยนทาวเวอร์ 1 ชั้น 10

  ซอยสุขุมวิท 16 ถนนรัชดาภิเษกตัดใหม่

  แขวงคลองเตย เขตคลองเตย กรุงเทพฯ

  10110

โทรศัพท์ 0-2261-9955

โทรสาร 0-2261-2959

เลขทะเบียนบริษัท 0105552131737

ทุนจดทะเบียน

- หุ้นสามัญ 3,000,000 หุ้น

- มูลค่าหุ้น 10 บาท

ทุนที่ออกและชำระเต็มมูลค่าแล้ว

- หุ้นสามัญ 3,000,000 หุ้น

- มูลค่าหุ้น 0 บาท

ผู้ถือหุ้น บริษัท ไทย-เยอรมัน โปรดักส์ จำกัด (มหาชน) 99%

นายรชต ลีลาประชากุล 0.8%

นายอภินันท์ รัชฏสมบัติ 0.1% นางสาวเจน ลีมัตตานันท์ 0.1%

6.2.2 บริษัท ที จี โปร เทรดดิ้ง จำกัด

  ที่ตั้งสำนักงานใหญ่ 170/25-28 อาคารโอเชี่ยนทาวเวอร์ 1 ชั้น 10,

  ซอยสุขุมวิท 16 ถนนรัชดาภิเษกตัดใหม่ แขวง

  คลองเตย เขตคลองเตย กรุงเทพฯ 10110

โทรศัพท์ 0-2261-9955

โทรสาร 0-2261-2959

เลขทะเบียนบริษัท 0105552131907

ทุนจดทะเบียน

- หุ้นสามัญ 300,000 หุ้น

- มูลค่าหุ้น 10 บาท

ทุนที่ออกและชำระเต็มมูลค่าแล้ว

- หุ้นสามัญ 300,000 หุ้น

- มูลค่าหุ้น 10 บาท

ผู้ถือหุ้น บริษัท ไทย-เยอรมัน โปรดักส์ จำกัด (มหาชน) 99%

นายรชต ลีลาประชากุล 0.8%

นายอภินันท์ รัชฏสมบัติ 0.1% นางสาวเจน ลีมัตตานันท์ 0.1%

3.  ข้อมูลทั่วไปอื่น ๆ

  นายทะเบียนหุ้นสามัญของบริษัท บริษัท ศูนย์รับฝากหลักทรัพย์ (ประเทศไทย) จำกัด เลขที่ 93
  อาคารตลาดหลักทรัพย์แห่งประเทศไทย ถนนรัชดาภิเษก เขตดินแดงกรุงเทพฯ 10400

  โทรศัพท์ 0-2009-9999

  โทรสาร 0-2009-0001

ผู้สอบบัญชี นางอนุทัย ภูมิสุรกุล

  บริษัท ไพร้ซวอเตอร์เฮ้าส์คูเปอร์ส เอบีเอเอส

  เลขที่ 179/74-80 อาคารบางกอกซิตี้ทาวเวอร์

  ชั้น 15 ถนนสาทรใต้ กรุงเทพฯ 10120

  โทรศัพท์ 0-2344-1000

  โทรสาร 0-2286-0500

ที่ปรึกษากฎหมาย นายสุธี ผ่องไพบูลย์

  สำนักงานกฎหมายสุธี ผ่องไพบูลย์

  159/4 (ชั้น 1) อาคารคอมมอนเวลธ์ ปิ่นเกล้า

  ถ.จรัญสนิทวงศ์ บางบำหรุ

  กรุงเทพฯ 10500

  โทรศัพท์ 0-2886-6470-1

  โทรสาร 0-2886-6472